
Vastuuttomuus ja avioero 
kodin eheyden uhkana 
PRESIDENTTI DAVID O. McKAY 


(Puheen luki presidentti McKayn poika Robert R. McKay) 


Rakkaat veljeni ja sisareni: Sieluni on syvästi 
liikuttunut tänä aamuna — sekä olosuhteitten että 
tapahtumain vuoksi. Milloinkaan en ole ollut näin 
kiitollinen Herran siunauksista ja kirkon jäsenten 
uskosta ja rukouksista. Olen kiitollinen evankeliu- 
min palautuksesta ja siitä kaikelle maailmalle julis- 
tetusta ihanasta sanomasta, mikä sitä palautusta 
seurasi — että Jumala elää ja että Hänen rakas 
Poikansa Jeesus Kristus on maailman Lunastaja ja 
Vapahtaja, että me olemme Hänen lapsiaan ja että 
Hän on antanut meille suunnitelman, jota noudat- 
taen saatamme palata Hänen kasvojensa eteen 
ylösnousseina, kuolemattomina olentoina. 

Olen kiitollinen siitä erinomaisesta edistyksestä, 
mihin kirkko on kuluneena vuotena yltänyt; siitä 
yksimielisestä ja runsaasta tuesta, mitä kirkon joh- 
tavat auktoriteetit ja yleisvirkamiehet ovat antaneet; 
apujärjestöjen —pääneuvottelukuntien, —vaarnojen, 
koorumien, seurakuntien ja lähetysten virkailijoi- 
den sekä kirkon koko jäsenistön uskollisuudesta, 
uskosta ja uhrautuvaisuudesta. Kaikkein eniten olen 
kiitollinen siitä varmuudesta, mikä meillä on Her- 
ran ohjaavasta ja hallitsevasta voimasta. 

Osoitan kaikille, jotka ovat läsnä tässä historial- 
lisessa tabernaakkelissa — erikoisvieraillemme, 
hallinto- ja kasvatustoiminnan johtohenkilöille, alue- 
edustajille, vaarnojemme, seurakuntiemme ja apu- 
järjestöjemme virkailijoille ja opettajille läheltä ja 
kaukaa — sekä radion ja television ääressä oleville 
ystäville ja jäsenille sydämellisen tervehdykseni ja 
tervetulotoivotukseni tähän kirkon 139. vuosikonfe- 
renssiin. 

Kuluneina kuukausina olen ollut mitä suurim- 
massa määrin huolestunut ihmiskunnan onnesta täs- 
sä koettelemusten ja väärien ihanteiden maailmas- 
sa. Rikollisuuden lisääntyessä, halveksunnan koh- 
distuessa lakiin ja järjestykseen, kotien rikkoutu- 
miseen johtavien avioerojen määrän jatkuvasti 
enentyessä, siveettömyyden ja kaiken siihen liitty- 
vän turmeluksen vallitessa, väheksytyksi ellei suo- 
rastaan hylätyksi tulemisen uhatessa ihmisen va- 

pautta koskevia kallisarvoisia periaatteita — olisi 
miesten ja naisten kaikkialla maailmassa aika ryh- 
tyä etsimään syvällisemmin, hartaammin, innok- 
kaammin kuin milloinkaan ennen tämän maailman 
onnettomuuksien syitä ja urhoollisesti ja sankaril- 
lisesti valita parempi elämänsuunta. 

Tämä on aika, jolloin ihmiskunnan tulisi kään- 
tää ajatuksensa Kristuksen, Herramme ja Vapah- 
tajamme, opetuksiin ja — suuremmassa määrässä 
kuin maailmassa on tähän asti tapahtunut — mu- 
kauttaa niihin asenteensa ja tekonsa. Jolleivät mie- 
het ja naiset suurin joukoin siten muuta sydäntään 
ja elämäänsä, maailma pysyy sekasorron tilassa ja 
nykyinen =sivistyksemme rappeutumisuhkan alai- 
sena. 

On surkuteltava mutta havaittava tosiasia, että 
ihmisten sydämet ovat aivan liian yleisesti kään- 
tyneinä pois Jumalasta eikä kohti Jumalaa. Itsensä 
korottaminen, eikä Jumalan kirkastaminen, on kan- 
nustimena useimpien ihmisten elämässä. Kunnioi- 
tuksen puute on aivan liiankin ilmeinen. 

Maailma tarvitsee enemmän jumalisuutta ja vä- 
hemmän jumalattomuutta; enemmän itsekuria, vä- 
hemmän itsensähemmottelua; enemmän voimaa sa- 
noa Kristuksen tavoin: ”Isä, ... älköön kuitenkaan 
tapahtuko minun tahtoni, vaan sinun.” (Luuk. 22:42) 
Kristus tuli tuomaan rauhan. Hänen elämäntapansa 
hylkääminen on antanut vallan epäsovulle ja risti- 
riidoille. Ilminen, ei Herra, on aikaansaanut tuhoisat 
taistelut ja niistä aiheutuvan kurjuuden. Sodat ovat 
lähtöisin jumalattomien johtajien pahuudesta. Vasta 
kun vapaus voittaa ja oikeudenmukainen rauha as- 
tuu voimaan, voimme toivoa sotien loppuvan ja 
hyväntahdon vallitsevan ihmisten keskuudessa. 

Nykyaikana, jolloin nämä tosiasiat ovat niin sil- 
määnpistävän selviä, kaikki vilpittömät ihmiset ym- 
märtäkööt ne tuhoisat tilanteet, mistä sodat ovat 
aiheutuneet, ja päättäkööt poistaa ne Jumalan avul- 
la ikiajoiksi. On varmasti tuleva oikeuden ja vapau- 
den voitto vääryydestä ja sorrosta; toistan: sotaa ei 
saa milloinkaan tukahdetuksi, elleivät ihmiset tee 


muutosta sydämessään ja omaksu uusia ihanteita. 

Oleellisena, peruslaatuisena edellytyksenä suu- 
ren kansakunnan rakentamiselle ja säilymiselle on 
koti. Kansakunnan, erityisesti tasavaltaisen kansa- 
kunnan, voima on sen jäsenten järkevästi hoide- 
tuissa ja hyvin johdetuissa kodeissa. Hyvin johde- 
tussa kodissa voimme tuntea maan päällä tuulah- 
duksen taivaasta. Juuri siellä lapsonen äidin sy- 
lissä ensimmäiseksi kokee turvallisuuden tunnetta, 
saa äidin suudelmasta ensi käsityksen hellyydestä, 
löytää äidin myötätunnosta ja hellyydestä ensim- 
mäisen varmuuden siitä, että maailmassa on rakka- 
utta. 

Muistan, miten toisen maailmansodan aikana 
jouduin kerran olosuhteitten pakosta samaan ma- 
kuuvaunuun neljänkymmenen nuoren sotilaan kans- 
sa. He olivat herrasmiehiä ja kunniaksi mille kansa- 
kunnalle tahansa. Keskustelun aikana eräs heistä 
huomautti minulle: "Minunkin isäni tukka on valkoi- 
nen.” Sitten hän lisäsi, äänellä, joka ilmaisi hänen 
tunteittensa koko syvyyden: "Miten haluaisinkaan 
nähdä sen harmaantuneen pään tänä aamuna!” Hän 
ja hänen toverinsa olivat menossa leirille, mikä oli- 
si päätöksenä heidän koulutukselleen, ja sen jäl- 
keen heidät lähetettäisiin palvelukseen valtameren 
taakse. He olivat liittyneet armeijaan puolustaak- 
seen ei vain ihmisen tahdonvapautta, vaan myös 
kodin ja rakkaittensa oikeuksia ja pyhyyttä. Sellai- 
nen rakkaus kotia ja omaisia kohtaan, mitä tuo nuo- 
ri sotilas tunsi, tekee mieluisammaksi kuolla kuin 
antautua viholliselle, joka tahtoo hävittää kodin ja 
kaiken, mitä oikeat amerikkalaiset sotilaat pitävät 
kallisarvoisena. 

Aviollisen ilon tavoittelu ilman halua ottaa kan- 
taakseen perheen kasvattamiseen kuuluvia velvolli- 
suuksia on muuan niistä hyökkäyksistä, jotka jär- 
kyttävät amerikkalaisen kodin eheyttä. Ymmärryk- 
sen ja keskinäisen huomaavaisuuden tulisi aina olla 
mukana päätettäessä lasten hankkimisesta kotiin. 

Nuorten on tärkeätä tajuta, että järkevä kodinra- 
kennus alkaa nuoren miehen ja nuoren tytön olles- 


sa vielä teini-iässä. Useinkin lasten terveys, mikäli 
puolisoita lapsilla siunataan, riippuu vanhempien 
toimista ennen avioliittoa. Lehdistössä, saarnatuo- 
lista ja erityisesti kodissa tulisi kajahtaa useammin 
se sanoma, että pojat ja tytöt laskevat jo nuorina 
tulevan onnensa tai onnettomuutensa perustan. Jo- 
kaisen nuorukaisen erityisesti tulisi valmistautua 
isyyden vastuuseen pitämällä itsensä ruumiillisesti 
puhtaana, niin että hän voisi astua siihen vastuu- 
seen — ei pelkurina taikka petkuttajana, vaan kun- 
niallisena ja pystyvänä kodin perustajana. Nuoru- 
kainen, joka soveltumattomana ottaa kantaakseen 
isyyden vastuun, on petturia pahempi. Nuoren mie- 
hen nuoruudessaan harjoittamista elämäntavoista 
riippuu hänen vaimonsa ja lastensa tuleva onni. 
Opettakaamme samoin tytöille, että äitiys on ju- 
malallinen asia, sillä elämässämme luomiseen liitty- 
vät seikat kuuluvat jumalallisuuden piiriin. On siis 
tärkeätä, että nuoret naiset tajuavat ruumiinsa puh- 
taana ja siveänä pitämisen välttämättömyyden, jotta 
heidän lapsensa voisivat tulla maailmaan vapaina 
synnistä ja sairauksista. Rajoituksista vapaa syn- 
tymä ja jalon luonteen perintö ovat lapsuuden suu- 
rimpia siunauksia. Kenelläkään äidillä ei ole oikeutta 
kahlehtia lastaan elämällä tavalla, joka nuoruudessa 
näyttää miellyttävältä ajanvietteeltä ja johon muka 
kuuluu oikeus antautua vahingollisten huumausai- 
neiden ja muiden synnillisten tapojen valtaan. Nii- 
den, jotka haluavat olla suvun äitejä, tulisi elää 
ainakin siten, että kykenevät synnyttämään lapsia, 
jotka eivät kanna synnynnäisen sairauden, heik- 
kouden tai epämuodostuman taakkaa sen vuoksi, 
että vanhemmat ovat hurjassa nuoruudessaan kul- 
keneet — Shakespearen sanoilla lausuttuna — ”ot- 
sa julkeana ... heikkouden ja veltostuksen teillä”. 
Siveettömyys on vallitsevana paheena nykyises- 
sä maailmassa. Toistan saman, mikä julkaistiin pre- 
sidentti Joseph F. Smithin allekirjoittamana hänen 
vielä eläessään: ”Nykypäivän yhteiskunnan ruu- 
mista ja sielua ei turmele mikään inhottavampi syö- 
pä kuin sukupuolisynnin kauhistava sairaus. Se tur- 

melee elämän totisen perustan ja jättää iljettävät 
vaikutuksensa vielä syntymättömälle kuoleman pe- 
rintönä.” (The Improvement Era, 20. vuosikerta, s. 
739) Se, joka on varhaisessa miehuudessaan epä- 
siveä, ei täytä luottamusta, jota tytön vanhemmat 
hänelle osoittavat; ja se, joka on epäsiveä neito- 
vuosinaan, on uskoton tulevalle aviomiehelleen ja 
luo kodilleen onnettomuuden, epäluuloisuuden ja 
epäsovun perustan. Älkää piitatko opettajista, jotka 
puhuvat estoista. Muistakaa vain se iankaikkinen 
totuus, että siveys on hyve, jota tulee arvostaa 
yhdeksi elämän jaloimmista ansioista. Se myötä- 
vaikuttaa miehen miehekkyyteen. Se on naisen kor- 
kein hyve, ja jokainen kunnon mies tietää tämän 
todeksi. Se on onnellisen kodin keskeisiä edelly- 
tyksiä. Kukaan ei menetä mainettaan ylläpitäessään 
arvokkaalla tavalla kirkon periaatteita. Voitte olla 
tässä maailmassa olematta kuitenkaan maailmasta. 
Pitäkää siveyttänne kaikkea muuta tärkeämpänä! 
Jumala on käskenyt meidän olla siveitä — ”Älä tee 
huorin”, Herra lausui Siinailla. (Ks. 2 Moos. 20:14) 

Rappeuttavat voimat ovat vallalla maailmassa, 
mutta niitä kyetään vastustamaan, jos nuoret vaa- 
livat oikeita ajatuksia ja pyrkivät korkeisiin ihantei- 
siin. Ikivanhaa taistelua totuuden ja valheen välillä 
käydään yltyvällä raivolla, ja tällä hetkellä näyttää 
siltä, että valhe on saamassa yliotteen. Lisääntyvä 
siveellinen välinpitämättömyys ja laajalle levinnyt 
halveksunta kunniallisuuden ja rehellisyyden peri- 
aatteita kohtaan vaikuttavat perustaahorjuttavasti 
yhteiskunnallisessa, poliittisessa ja kaupallisessa 
elämässä. 

Kirkon edustama ylevä näkemys avioliitosta on 
ilmaistu selkeästi neljänä sanana, jotka ovat löydet- 
tävissä Opin ja Liittojen Kirjan 49. luvusta: ”. . .avio- 
liitto on Jumalan säätämä...” (LK 49:15) Tämä il- 
moitus annettiin vuonna 1831, jolloin Joseph Smith 
oli vasta 25-vuotias. Ottaessamme huomioon olo- 
suhteet, missä se annettiin, havaitsemme sen sato- 
jen muiden esimerkkien ohella jälleen yhdeksi esi- 
merkiksi siitä tosiasiasta, että häntä innoitti Herran 

Henki. Edessämme on kokoontuneena tuhansia 
vaarnojen, seurakuntien, koorumien ja apujärjestö- 
jen johtavia virkailijoita, ja heille me sanomme: niin 
teidän kuin minunkin on ylläpidettävä tässä ilmoi- 
tuksessa esitettyä ylevää käsitystä avioliitosta ja 
kavahdettava sitä esiin tunkevaa vaaraa, mikä uh- 
kaa alentaa ihannekodin tasoa. 

Sanotaan, että parasta ja jalointa on sellaisten 
elämä, jotka tähtäävät korkeisiin ihanteisiin. Nuoret 
eivät totisesti voi vaalia avioliitosta korkeampaa 
ihannetta kuin että he pitävät sitä jumalallisena sää- 
döksenä. Nuorten mielessä sellainen periaate on 
heille suojana heidän seurustellessaan, alati vaikut- 
tavana voimana, joka auttaa heitä pidättäytymään 
tekemästä mitään, mikä estäisi heitä pääsemästä 
temppeliin ja antamasta sinetöidä rakkautensa kes- 
tävällä ja iankaikkisella liitolla. Se johdattaa heitä 
etsimään Jumalan ohjausta puolison valinnassa, 
minkä valinnan viisaudesta heidän elämänsä onni 
täällä ja tuonpuoleisessa on suuresti riippuvainen. 
Se tekee heidän sydämestään puhtaan ja hyvän; se 
kohottaa heitä taivaallisen Isänsä puoleen. Tällai- 
nen ilo on useimpien miesten ja naisten ulottuvilla, 
jos avioliiton ja kodin korkeita ihanteita asianmukai- 
sesti ylläpidetään ja vaalitaan. 

Ajan merkit osoittavat selvästi, että avioliiton 
pyhyys on vakavasti uhattuna. On paikkoja, missä 
avioliittoon vihkiminen voidaan toimittaa mihin vuo- 
rokauden aikaan hyvänsä ilman minkäänlaisia en- 
nakkovalmisteluja. Lupa myönnetään ja seremonia 
toimitetaan pariskunnan odottaessa. Monet aviopa- 
rit, jotka ovat antautuneet tällaisten houkutusten 
pauloihin, ovat joutuneet näkemään avioliittonsa pää- 
tyvän pettymykseen ja murheeseen. Muutamissa ta- 
pauksissa tällaiset paikat eivät ole mitää muuta kuin 
otollisia mahdollisuuksia harjoittaa laillistettua si- 
veettömyyttä. Miten kauaksi tässä mennäänkään toti- 
sista ihanteista! Sikäli kuin on vallassamme, mei- 
dän on varoitettava nuoria pareja menemästä salaa 
ja harkitsemattomasti avioliittoon. 

On elintärkeätä vastustaa sellaista vaikutuksel- 


taan salakavalaa kirjallisuutta, joka puhuu ”avio- 
liiton vararikosta”, puoltaa koeavioliittoja ja pitää 
avioliiton ulkopuolisia sukupuolisuhteita avioliiton 
ulkopuolisiin ystävyyssuhteisiin verrattavina. 

Vanhemman asemaa ja erityisesti äidin asemaa 
olisi pidettävä pyhänä velvollisuutena. Ihmissielun 
syvyyksissä on jotain, mikä kapinoi leväperäistä 
vanhemmuutta vastaan. Jumala on juurruttanut sy- 
välle vanhempien sieluun totuuden, etteivät he voi 
rankaisematta kieltäytyä velvollisuudesta turvata 
lapsuus ja nuoruus. 

Laajenevana pyrkimyksenä näyttää olevan tä- 
män vastuun siirtäminen kodilta ulkopuolisille vai- 
kutuselimille, kuten esimerkiksi koululle ja kirkolle. 
Niin tärkeitä kuin tällaiset ulkoa tulevat vaikutteet 
ovatkin, ne eivät voi milloinkaan syrjäyttää isän ja 
äidin vaikutusta. Meidän on välttämätöntä opastaa 
alati, valvoa alati, pitää toverillista yhteyttä sekä 
vartioida lapsiamme, jotta kotimme säilyisi koske- 
mattomana. 

Lapsen luonne muovautuu suurelta osin hänen 
kahdentoista ensimmäisen elinvuotensa aikana. 
Sinä kautena hän kuluttaa kotona valveillaoloajas- 
taan kuusitoistakertaisesti sen, minkä hän kuluttaa 
koulussa, ja 126-kertaisesti sen, minkä hän kulut- 
taa kirkossa. Lapset esittäytyvät ympäristölle kotin- 
sa leima olemuksessaan; ja vain sikäli kuin kodit 
ovat sellaisia kuin niiden tulisi olla, ovat lapsetkin 
sellaisia kuin heidän tulisi olla. Luther Burbank, suu- 
ri kasvien tutkija ja tiedemies, on mitä vaikuttavim- 
malla tavalla tähdentänyt alituisen huomion tarpeel- 
lisuutta lapsen kasvattamisessa. Hän sanoo: 

”Opettakaa lapselle itsekunnioitusta. Totuttakaa 
se itsekunnioitukseen aivan samoin kuin kasvi to- 
tutetaan paremmille tavoille. Kukaan itseään kun- 
nioittava ihminen ei milloinkaan ole muovautunut 
oksastamalla. Ennen kaikkea pitäkää mielessänne 
toisto — saman vaikutuksen kohdistaminen uudel- 
leen ja uudelleen, näin loputtomiin. 

Tämä juuri vakiinnuttaa kasveihin piirteitä, sa- 
man vaikutuksen alituinen toistuminen, kunnes se 


on jättänyt lähtemättömän jälkensä eikä muutosta 
tapahdu. Teillä ei ole varaa masentua. Te käsitte- 
lette jotakin paljon kallisarvoisempaa kuin on mi- 
kään kasvi — lapsen kallisarvoista sielua.” 

On kolme perusasiaa, joihin jokaisella lapsella 
on oikeus: (1) arvossapidetty nimi, (2) turvallisuu- 
den tunne, (3) kehitysmahdollisuudet. Suku antaa 
lapselle hänen nimensä ja yhteiskunnallisen ase- 
mansa. Lapsi haluaa perheensä olevan yhtä hyvän 
kuin hänen ystäviensäkin perheet. Hän haluaa, että 
hän voi ylpeänä osoittaa isäänsä ja tuntea innoitus- 
ta aina äitiään ajatellessaan. Äidin velvollisuutena 
on elää niin, että hänen lapsensa liittävät ajatuk- 
sissaan häneen kaiken, mikä on kaunista, suloista 
ja puhdasta. Ja isän tulisi elää niin, että lapsi haluaa 
olla — hänen esimerkkiään seuraten — hyvä kan- 
salainen ja kirkossa Jeesuksen Kristuksen evanke- 
liumin opetusten totinen noudattaja. 

Lapsella on oikeus tuntea, että hänen kotinsa 
on paikka mihin paeta, paikka mihin suojautua ulko- 
maailman vaaroilta ja pahuudelta. Perheen yksimie- 
lisyys ja eheys ovat välttämättömiä tämän tarpeen 
täyttämiselle. 

Lapsi tarvitsee vanhemmat, jotka ovat sopeu- 
tuneet toisiinsa onnellisella tavalla, jotka toiveik- 
kaina kilvoittelevat saman elämänihanteen täytty- 
mystä kohti, jotka rakastavat lapsiaan vilpittömällä 
ja epäitsekkäällä rakkaudella — lyhyesti sanoen 
vanhemmat, jotka ovat tasapainoisia, tietyn määrän 
ymmärrystä saaneita ihmisiä, jotka kykenevät luo- 
maan lapselle terveen tunnepohjan, mikä on hänen 
kehitykselleen suuremmaksi hyödyksi kuin aineel- 
liset edut. 

Avioero lähes poikkeuksetta riistää lapsilta nä- 
mä edut. Sain eräältä kohta kahdeksan täyttävältä 
pojalta, jonka vanhemmat ovat eronneet, sydäntä- 
särkevän kirjeen, jota nyt lainaan: "Rakas David O. 
McKay, minulla on pulma ja se koskee äitiä ja isää. 
He ovat eronneet ja me [tarkoittaa hänen veljeään 
ja siskoaan] haluaisimme olla jälleen yhdessä. Voit- 
teko te selvittää pulmaani? Rakastan teitä.” Minkä 

murheen tuolle lapselle ja mitä onnettomuutta tä- 
mä ero onkaan aiheuttanut lapsille. 

Lisääntyvä avioerojen määrä Yhdysvalloissa ny- 
kyisin on vaarallisena uhkana tämän kansakunnan 
suuruudelle. Avioerojen prosentuaalisen määrän 
kasvu kaikkialla Yhdysvalloissa ja omassa valtios- 
sammekin on hälyttävä. 

Niin muinaisten kuin nykyisten pyhien kirjoitus- 
ten valossa voimme täydellä syyllä päätellä, että 
Kristuksen ihanteena avioliiton suhteen on ehyt ko- 
ti, ja avioeroon johtavat seikat ovat Hänen jumalal- 
listen opetustensa vastaisia. Uskottomuus- tai muita 
äärimmäistapauksia lukuunottamatta, kirkko pahek- 
suu avioeroa, ja auktoriteetit silmäilevät pelon tun- 
tein kirkon jäsenten keskuudessa tapahtuvien avio- 
erojen lisääntymistä. 

Mies, joka on solminut pyhiä liittoja Herran huo- 
neessa tarkoituksenaan pysyä uskollisena aviolu- 
paukselleen, on petturi, jos hän irrottautuu vaimos- 
taan ja perheestään vain siksi, että hän on antanut 
itselleen vapauden hullaantua jonkun häntä hymyllä 
imarrelleen nuoren tytön sieviin kasvoihin ja miel- 
lyttävään ulkomuotoon. Vaikka maan lain väljä tul- 
kinta soisikin sellaiselle miehelle erokirjan, luulen- 
pa, että hän on kelvoton saamaan suositusta, jotta 
hänen toinen avioliittonsa vahvistettaisiin temppe- 
lissä. Ja jokainen nainen, joka rikkoo kotinsa jonkin 
itsekkään halun vuoksi tai joka on ollut uskoton 
miehelleen, on myös uskoton liitoille, jotka hän on 
solminut Herran huoneessa. Kun puhumme avio- 
siteen katkaisemisesta, koskettelemme yhtä mur- 
heellisimmista elämänkokemuksista. Puolisoilla, jot- 
ka ovat iloinneet keskinäisen rakkautensa päivän- 
paisteesta, on todellakin murhetta, kun he joutuvat 
näkemään erimielisyyden ja epäsovun pilvien pi- 
mentävän heidän elämänsä rakkauden valon. Pi- 
meydessä, joka seuraa, sammuu rakkauden kipinä 
kummankin silmistä, ja on hyödytöntä koettaa sy- 
tyttää sitä uudelleen. 

Avioliiton pitäminen pelkästään sellaisena sopi- 
muksena, jonka voi solmia milloin tahansa jonkin 

haaveellisen päähänpiston johdosta tai itsekkäiden 
syiden vuoksi ja purkaa ensimmäisen vastoinkäymi- 
sen tai erimielisyyden ilmaantuessa, on ankaran tuo- 
mion ansaitseva rikos, varsinkin jos lapset joutuvat 
tällaisesta erosta kärsimään. Avioliitto on pyhä suh- 
de, joka solmitaan varsin selvistä syistä — ensisijai- 
sesti perheen kasvattamista varten. Kevytmielinen 
suhtautuminen avioliittoon, epäviisas neuvo solmia 
”toveriavioliitto”, alhainen, saatanallinen oppi ”va- 
paista sukupuolikokeiluista” ja jo etukäteen val- 
miiksi käsitellyt avioero-oikeusjutut ovat vaarallisia 
kareja, joille moni perhelaiva ajautuu. 

Jotta kotien hajoaminen vähenisi, olisi nykyisen 
taipumuksen avioliiton vähättelyyn vaihduttava siksi 
yleväksi näkemykseksi avioliitosta, minkä Jeesus 
Kristus siitä liitosta esittää. Pitäkäämme avioliittoa 
pyhänä velvoitteena ja liittona, joka on iankaikkinen 
tai josta voi tehdä iankaikkisen. 

Opettakaa kumpaakin sukupuolta edustaville 
nuorille avioliiton velvollisuuksia ja ihanteita, jotta 
he käsittävät, että avioliitto on velvoittava ja ettei 
se ole sopimus, jonka voi lakkauttaa milloin tahansa. 
Opettakaa heille, että puhdas rakkaus sukupuol- 
ten välillä on ylevimpiä asioita maan päällä ja että 
lasten synnyttäminen ja kasvattaminen on korkein 
ihmisen kaikista velvollisuuksista. Tässä suhteessa 
on vanhempien velvollisuutena olla kodissa esi- 
merkkinä, jotta lapset voivat nähdä ja niin sanoak- 
seni imeä iteensä perhe-elämän pyhyyden ja siihen 
liittyvät velvollisuudet. 

Rikkoutuneiden avioliittojen määrä voi vähetä, 
jos pariskunnat tajuvat jo ennen alttarille menoaan, 
että avioliitto merkitsee keskinäistä palvelemista, 
niin antamista kuin ottamistakin, ja että kummankin 
on uhrattava kaikkensa. Harriet Beecher Stowe kir- 
joittaa viisaasti: ”Oikeaa kotia ei pysty luomaan 
kukaan mies tai nainen, joka ei heti alkuun ole 
valmis hyväksymään elämää sankarillisesti, kohtaa- 
maan työtä ja uhrauksia. Vain sellaisille voidaan 
suoda tämä jumalallisin voima luoda maan päälle 
se, mikä lähimmin muistuttaa taivasta.” 


Vielä yhtenä avioliiton kestävyyteen myötävai- 
kuttavana seikkana on temppelissä vihkiminen. En- 
nen kuin sellainen vihkiminen toimitetaan, on nuo- 
ren miehen ja nuoren naisen ensin välttämättä saa- 
tava suositus piispalta. Heidän tulee mennä hänen 
luokseen henkilökohtaisesti, ja piispa velvollisuu- 
tensa mukaisesti selvittää parille sen velvoitteen 
pyhyyttä, jonka he nuoret aikovat vastaanottaa, ja 
tähdentää kaikkia niitä varokeinoja, jotka edellä on 
mainittu. Pappeuden edessä, ennen aviovelvoittee- 
seen sitoutumistaan, nuoret siis saavat opetusta 
heidän edessään olevan velvollisuuden pyhyydestä; 
ja sen lisäksi he päättävät, ovatko vai eivätkö he ole 
valmiita menemään pyhyydessä ja puhtaudessa Ju- 
malan alttarin ääreen ja sinetöimään siellä lupauk- 
sensa ja rakkautensa. 

Lopuksi: on muuan periaate, joka nähdäkseni 
vaikuttaa suoraan aviosuhteen onnellisuuden pe- 
rustaan, ja se on puhtauden vaatimus, jota opete- 
taan ja noudatetaan totisten kirkon jäsenten kes- 
kuudessa. Myöhempien Aikojen Pyhien Jeesuksen 
Kristuksen Kirkossa on vain yksi siveellisyyden 
mittapuu. Kenelläkään nuorella miehellä ei ole 
yhtään enempää oikeutta olla epäsiveä kuin nuo- 
rella tytölläkään. Nuorukaisen, joka tulee piispan 
luo pyytämään suositusta viedäkseen puhtaan tytön 
alttarille, odotetaan antavan saman puhtauden, min- 
kä hän odottaa saavansa. 

Saadaksemme tämän lisääntyvän avioeromää- 
rän suuren ongelman asianmukaisesti ratkaistuksi 
voimme turvallisin mielin pyytää apua Jeesukselta, 
opastajaltamme. Hän julisti, että aviosuhde on ju- 
malallista alkuperää, että ”avioliitto on Jumalan sää- 
tämä” (LK 49:15), liitto, minkä saisi purkaa vain mi- 
tä poikkeuksellisimmista syistä. Kristuksen kirkon 
opetuksen mukaan on perheellä suurin merkitys 
yksilön ja yhteiskunnan kehityksessä. "Onnellisia, 
totisesti onnellisia ovat ne, jotka iloitsevat säröile- 
mättömästä avioliitosta ja joiden rakkaus, mitä mi- 
kään valitus ei häiritse, ei milloinkaan häviä.” Kun 
avioliittoon vihkiminen vahvistetaan pyhän pappeu- 


den valtuudella, se pysyy voimassa — kuten per- 
hesuhteetkin — halki ajan ja koko iankaikkisuuden. 
"Minkä siis Jumala on yhdistänyt, sitä älköön ihmi- 
nen erottako.” (Mark. 10:9) 

Siunatkoon Jumala meitä niin, että suhtaudum- 
me vakavammin, hartaammin ja vilpittömämmin ko- 
din ja avioliiton pyhyyteen, on rukoukseni Jeesuk- 
sen Kristuksen nimessä. Amen. 


”Kaunistakoon 
ajatuksesi hyve” 
PRESIDENTTI DAVID O. McKAY 


(Puheen luki presidentti McKayn poika 
David Lawrence McKay) 


Rakkaat pappeusveljeni, lausun teidät tervetul- 
leiksi ja kiitän tästä mahdollisuudestani ilmaista teil- 
le jälleen kerran tunteeni suurten kutsumustemme 
johdosta. 

Kun ajattelen sitä pappeuden haltijain muodos- 
tamaa suunnatonta kuulijakuntaa, joka on kokoon- 
tunut tänä iltana kokouksen alussa mainittuihin lu- 
kuisiin paikkoihin, ja tajuan tämän suuren miesjou- 
kon voiman, minut valtaa voimallinen tunne. 

Tunsin rintani paisuvan kaiken sen mahdollisen 
hyvän vuoksi, mitä nämä monet tuhannet pappeu- 
den saaneet miehet, jotka ovat tänä iltana palvele- 
massa Jumalaa, tekevät ja voivat tehdä. 


”Kai viinitarhassa suuressa 
pien paikka on mullekin, 
Siks kunnes jalkainsa juuressa 
saan kiitellä Herraani. 
Nyt jättäen kaiken huomaansa 
käyn Luojaani palvelemaan, 
Kun rakkaus mulla on oppaana, 
voin lähteä taivaltamaan.” 
(MAP-kirkon Lauluja n:o 14) 


Toivon, että jokainen, joka kuunteli näitä säkeitä 
tänä iltana, sovelsi niitä itseensä ja tavallaan teki 
pyhän lupauksen toimia vastaisuudessa paremmin 
kuin tähän asti. Mieleeni tuli viisi perushyvettä, joi- 
den tulisi yhdistyä siihen haluun. Tyydyn vain mai- 
nitsemaan ne. 

Ensimmäinen on usko — usko Isää Jumalaan, 
usko Hänen Poikaansa, usko lähimmäisiimme. 

Toinen on rehellisyys, lapsenomainen vilpittö- 
myys, rehellisyys toimissamme lähimmäistemme 
kanssa. Se on koko luonteen perusta. Jos lausutte 
rukouksen illalla ja olette menetelleet epärehelli- 
sesti lähimmäistenne suhteen päivän aikana, luu- 
lenpa melkein — kuten kuningas ”Hamletissa” — 
että sananne liitävät korkealle, mutta ajatuksenne 
jäävät maahan; mutta jos olette toimineet rehelli- 
sesti, Herra on kuuleva vilpittömät tunteenne ja 
on vastaava niihin. 

Kolmas on uskollisuus. Se on suurenmoinen 
periaate. Oikea ystävä on uskollinen. Monet tut- 
tavat eivät ole eivätkä ymmärräkään olla. Olkaa 
uskollisia pappeudelle. Olkaa uskollisia vaimollen- 
ne ja perheellenne, uskollisia ystävillenne. 

Pappeuden saaneille miehille lausun tämän va- 
roituksen: Heikoin kohtanne tahtoo olla se kohta, 
minkä suhteen saatana koettaa saattaa teidät kiu- 
saukseen ja koettaa voittaa teidät, ja jos olette 
tehneet sen kohdan heikoksi itse ennen kuin olette 
ryhtyneet palvelemaan Herraa, saatana on pahen- 
"ava sitä heikkoutta. Tehkää hänelle vastarintaa, 
niin saatte voimaa. Hän on kiusaava teitä jossakin 
muussa. Tehkää hänelle vastarintaa, niin hän heik- 
kenee ja te vahvistutte, kunnes voitte sanoa, mil- 
laiseen tiltanteeseen sitten joutunettekin: ”Mene 
luotani, saatana, sillä kirjoitettu on: "Sinun pitää 
kumartaman Herraa, sinun Jumalaasi, ja häntä ai- 
noata palveleman'.” (Luuk.4:8; engl. raamatunkään- 
nös) 

Mainitsen tästä, koska kirkossamme on liian 
monia särkyneitä sydämiä sen tähden, että miehet, 
joista muutamilla on pappeus ja huomattava ase- 
ma, joutuvat kiusaukseen juuri siinä, missä ovat 
heikkoja. He unohtavat, että he ovat tehneet liittoja 
Herran kanssa ja poikkeavat pois hyveen ja viisau- 
den polulta ja murtavat vaimonsa sydämen tyydyt- 
tämällä typerästi halujaan ja antamalla kiusaukselle 
myöten. 

Keskuudessamme on käytännössä muuan maail- 
man pyhimmistä kodin onnea koskevista liitoista. 
Ääneni kuuluvilla on miehiä, jotka ovat unohtaneet, 
miten pyhä se liitto on. Kahdentoista neuvoston 
veljet, kirkon johtavat auktoriteetit, vaarnojen vir- 
kamiehet innokkaasti kehottavat nuoria kaikkialla 
menemään temppeliin vihittäviksi. Älkää kuitenkaan 
menkö temppeliin, ellette ole valmiita hyväksymään 
liittoja, joita teette. 

Temppeliavioliitto on kauneimpia asioita koko 
maailmassa. Vihkiparin johdattaa temppeliin rak- 
kaus, ihmissielun jumalallisin ominaisuus. Nuori 


mies voi täydellä syyllä pitää morsianta, joka on 
hänen lastensa tuleva äiti, puhtaana kuin lumi, tah- 
rattomana kuin auringonsäde, äidiksi yhtä kelvolli- 
sena kuin kuka neitsyt hyvänsä. Naisen on ihanaa 
näin kantaa hääpukua ja olla nuoren vanhimman 
sydämen ylpeytenä, miehen, joka uskoo hänelle 
taloutensa hoidon. 

Morsian uskoo sulhasensa olevan kelvollinen 
isäksi niin kuin hän on kelvollinen äidiksi, ja tähän 
hänellä onkin oikeus, koska miehen hartioilla on 
pyhän pappeuden viitta, mikä todistaa hänen nuo- 
relle morsiamelleen ja kaikille hänen kelvollisuu- 
destaan. 

Yhdessä he seisovat Herran huoneessa todis- 
tamassa ja lupaamassa Hänen edessään, että he 
pysyvät uskollisina liitoille, jotka he sinä päivänä 
solmivat, kummankin omistautuessa vain toiselleen 
eikä kenellekään muulle. Tämä on avioliiton kor- 
kein ihanne, mikä ihmiselle on milloinkaan annettu. 
Jos nuo liitot pidetään niin pyhinä kuin pyhät liitot 
olisi pidettävä, vaimojen samoin kuin miestenkin 
keskuudessa olisi vähemmän murtuneita sydämiä. 
Liitto on pyhä asia. Miehellä, joka on solminut 
temppeliavioliiton, ei ole minkäänlaista oikeutta kat- 
soskella nuoria naisia, olivatpa nämä sitten kuoros- 
sa tai Apuyhdistyksessä, neuvottelukunnan jäse- 
niä tai kirkon jonkin muun tehtävän hoitajia. Olette 
luvanneet pysyä uskollisina vaimollenne. 

Pappeusveljet, pitäkää lupaus uskollisesti, olkaa 
sille uskolliset. 

Kehotan hartaasti, että pappeuden haltijain suuri 
joukko, joka on kokoontunut tänä iltana tähän ko- 
koukseen, pysyttäytyy uskollisena Jumalan huo- 
neessa solmituille liitoille. Teillä ei ole minkään- 
laista oikeutta laiminlyödä vaimoanne ja etsiskellä 
muiden seuraa, jotka vaikuttavat viehättävämmiltä 
teistä sen vuoksi, että joudutte tekemisiin heidän 
kanssaan jokapäiväisessä elämässänne, liikeasiois- 
sanne tai kirkon toimissa. Tämä voi tuntua yleiste- 
tyltä, mutta teille puhuessani mieleeni tulee muuan 
vaimo kyynelsilmin ja anoo: ”Ettekö tahtoisi lausua 


rukousta, ettekö tahtoisi rukoilla ja siten koettaa 
saada mieheni palaamaan?” Niin, ehkäpä huoli oli 
hänenkin syytään — hän sanoikin, että hän oli osit- 
tain syypää — mutta tiedän, että hänen miestään 
tuli syyttää, sillä hän on mies, jolla on pappeus ja 
jolla ei ole oikeutta rikkoa lupauksiaan. 

Jumalan Henki ei kiistele miehen kanssa, joka 
jollakin tavoin myötävaikuttaa toisen miehen per- 
heen hajoamiseen. 

"Elämän suurin taistelu käydään sielun hiljai- 
sissa kammioissa.” 

Pyydän teitä, pappeustoverini, tekemään jälleen 
samoin kuin olette epäilemättä useinkin tehneet — 
istuutumaan ja tutkistelemaan isteänne. Teidän si- 
simmässänne ja minun sisimmässäni on meneillään 
taistelu joka päivä. Taistelkaa sisäinen sotanne pää- 
tökseen, ja tehkää ratkaisu menettelytavastanne, 
ensinnä sen suhteen, mikä on velvollisuutenne per- 
hettänne kohtaan. Karttakaa elämässänne tilantei- 
ta ja ihmisiä, jotka aiheuttavat onnettomuutta kodis- 
sanne. Toiseksi: tehkää selväksi, mikä on velvolli- 
suutenne koorumianne kohtaan. Selvittäkää, oletteko 
koorumillenne minkäänlaisessa kiitollisuudenvelas- 
sa, ja kokeilkaa, onko teillä tarpeeksi voimaa sen 
velan suorittamiseen päätökseen tultuanne. Kol- 
manneksi: selvittäkää tuona hiljaisena hetkenä, 
mikä on velvollisuutenne kirkkonne suhteen. Ja nel- 
jänneksi: selvittäkää, mitä olette velkaa lähimmäi- 
sillenne. Selvittäkää itsellenne velvollisuutenne, 
muistaen, että "elämän suurin taistelu käydään 
oman sielunne hiljaisissa kammioissa”. 

Muistakaa seuraava ohjenuorananne, mihin vir- 
kaan teidät kutsutaankin: ”Mikä ikinä oletkin, tee 
tehtäväsi hyvin.” Tämä koskee tietenkin siveellisiä 
ja laillisia pyrkimyksiä eikä vahingollisia tai halpa- 
maisia toimia. Se teki minuun syvän vaikutuksen 
monia vuosia sitten, kun — kuten olen muutamille 
teistä jo aikaisemmin kertonutkin — Peter G. John- 
ston ja minä olimme kävelemässä Stirlingin linnan 
ympäristössä Skotlannissa. Olin masentunut; olin 
juuri aloittamassa lähetystyötäni. Minua oli nolattu 

sinä päivänä ollessamme kiertämässä ovelta ovelle. 
Minulla oli koti-ikävä. Kuljeksimme Stirlingin linnan 
ympäristössä, emmekä itse asiassa olleet tekemäs- 
sä työtämme; ja kun tulimme takaisin kaupunkiin, 
huomasin erään keskeneräisen rakennuksen. Häm- 
mästyksekseni havaitsin jalkakäytävältä käsin etuo- 
ven yläkamanan yläpuolelle kiveen kaiverretun kir- 
joituksen. Sanoin veli Johnstonille: ”Menenpä kat- 
somaan, mitä siinä lukee.” 

Olin vasta rakennukselle johtavan käytävän puo- 
livälissä, kun tuo sanoma osui silmiini. Kiveen oli 
kaiverrettu: "Mikä ikinä oletkin, tee tehtäväsi hy- 
vin.” Kun palasin toverini luo ja kerroin hänelle, niin 
tiedättekö, kuka ihminen tuli mieleeni ensimmäisek- 
si? — Vahtimestari Utahin yliopistosta, missä juuri 
olin suorittanut loppututkintoni. Tajusin kunnioitta- 
vani tuota miestä yhtä suuresti kuin ketä tahansa 
professoria, jonka luennoilla olin ollut. Hän teki teh- 
tävänsä hyvin. Muistin, miten hän auttoi meitä jal- 
kapalloasujemme suhteen, miten hän auttoi meitä 
joissakin läksyissämme, sillä hän oli suorittanut 
itsekin yliopistollisen loppututkinnon. Vaatimaton 
hän oli, mutta tänä päivänäkin kunnioitan häntä. 

Mitä te olette? Te olette miehiä, joilla on Juma- 
lan pappeus, joilla on jumalallinen valtuus edustaa 
jumaluutta, mihin virkaan teidät on kutsuttukin. 

Luonteeni mukaista on aina ollut iloita työtove- 
reitteni seurasta. Olen hyvin mielelläni ystävieni 
kanssa. Mitä vanhemmaksi tulen, sitä syvällisem- 
min arvostan jäsenyyttä Kristuksen veljeskunnas- 
sa. Tunnen siten tänä iltana syvemmin, vilpittömäm- 
min kuin milloinkaan aikaisemmin. 

Suokoon Jumala siunauksensa niille ohjeille ja 
puheille, jotka tänä iltana esitetään; meidän suo- 
takoon lähteä sydämessämme entistä vakaampi 
päätös palvella Herraa ja pitää Hänen käskynsä; 
meidän suotakoon lähteä entistä tarmokkaampina 
tukemaan toisiamme vanhurskaassa elämäntavassa, 
puolustamaan kirkkoa, karttamaan puhumasta pa- 
haa naapureistamme tai kirkon paikallisista, vaar- 
nojen tai johtavista virkamiehistä. Välttäkäämme 
puhumasta pahaa; karttakaamme panettelua ja juo- 

ruamista. Se on myrkkyä niiden sielulle, jotka sel- 
laiseen antautuvat. Pahan puhuminen vahingoittaa 
parjaajaa enemmän kuin parjattua. 

Amerikan Yhdysvalloissa perustuslaki takaa 
yksilön vapauden, joten rukoilkaamme myös, että 
Herra tekisi tyhjäksi kommunistien suunnitelmat, 
jotka haluaisivat riistää meiltä sen vapauden. 

Haluan viitata muutamiin kommunismia koske- 
viin huomautuksiin, jotka esitin yleisessä pappeus- 
kokouksessa kolme vuotta sitten. Siinä pappeus- 
kokouksessa kehotin tutkimaan perustuslakia ja ole- 
maan varuillaan kommunismin hyökkäyksiä vastaan, 
jotka pyrkivät kaivamaan maata sen alta, minkä li- 
säksi lausuin seuraavaa: 

"Kirkon on, kunnioittaen kaikkien jäsentensä oi- 
keutta pitää poliittiset näkemyksensä ja uskollisuu- 
denlupauksensa, noudatettava mahdollisimman an- 
karaa puolueettomuutta. Meillä ei ole minkäänlaista 
aikomusta pyrkiä estämään jäseniämme käyttämäs- 
tä mitä laajimmin ja vapaimmin poliittisia oikeuk- 
siaan perustuslakimme puitteissa, minkä Herra ju- 
listi säätäneensä 'viisaiden miesten kätten kautta, 
jotka [Hän herätti] juuri tätä tarkoitusta varten' (LK 
101:80), ja minkä tulisi periaatteittensa puolesta — 
kuten profeetta Joseph Smith rukoili vihkiessään 
Kirtlandin temppelin — 'olla voimassa ikuisesti' 
(LK 109:54). Kirkko ei myönny vähääkään uskol- 
lisuudessaan sitä vakaumustamme kohtaan, että 
amerikkalaisia periaatteita ja liittovaltion ja osaval- 
tioiden perustuslakien alaisia hallintolaitoksia sekä 
viimeksimainittujen turvaamia ihmisten kansalais- 
oikeuksia on suojeltava. 

Tämän kirkon asenne kommunismiin ei kuiten- 
kaan ole koskaan muuttunut. Pidämme sitä suurim- 
pana maanpäällisenä saatanallisena uhkana rau- 
halle, menestykselle ja Jumalan työn leviämiselle 
ihmisten keskuuteen.” (The Improvement Era, kesä- 
kuu 1966, s. 477) 

On esitetty, että jäsenten ei kommunismin vaa- 
roihin perehtyessään tulisi odottaa piispojen ja 
vaarnojen johtajien liittyvän heidän seuraansa tai 
virkansa nojalla tukevan heidän pyrintöjään, koska 


näiden odotetaan noudattavan ankaraa puolueetto- 
muutta kuten jo mainittiinkin. Myöskään ei kommu- 
nismista tietoa etsivien järjestäytyneiden liikkeiden 
tulisi tyrkyttää aatteitaan kirkon jäsenistölle mil- 
lään alueella tavalla, joka saattaa johtaa jäsenten 
keskeisiin erimielisyyksiin. Samoin ei piispojen, 
vaarnojen johtajien eikä muiden kirkon johtajien tu- 
lisi ryhtyä johtamaan mainitunlaisen ryhmätoimin- 
nan tukemista tavalla, mikä velvoittaisi muita kir- 
kon jäseniä liittymään mainitunlaisiin liikkeisiin. 

Jokaisen kansalaisen — ja niin ollen kirkon jo- 
kaisen jäsenen — oikeutena ja velvollisuutena on 
olla varuillaan ja olla selvillä yhteiskunnallisista, 
kasvatuksellisista, kommunistisista ja muista poliit- 
tisista voimista, jotka mahdollisesti pyrkivät kaiva- 
maan maata vapaan yhteiskuntamme alta. Mutta tä- 
mä tekisi tyhjäksi omat tarkoitusperänsä, jos se ta- 
pahtuisi tavalla, joka pyrkii johtamaan erimielisyy- 
teen oman jäsenistömme keskuudessa. 


Milloinkaan ei saa unohtaa, että kirkkoomme 
tulee käännynnäisiä kaikista kansakunnista, jotka 
edustavat erilaisia näkemyksiä kiistakysymyksissä. 
Meille kuuluu ehdottomasti vastuu opettaa kaikkiin 
kansakuntiin kuuluville jäsenillemme Kristuksen toti- 
sia oppeja niin voimallisesti, että he ovat varustau- 
tuneita kaikkia vääriä aatteita vastaan, millä nimik- 
keellä niitä sitten esitettäneenkin. 


Tulevan vuoden Melkisedekin pappeuden oppi- 
kurssi sisältää opetusaineistoa mm. sellaisista ai- 
heista kuin vapaus, uskonto ja valtio, kommunismin 
vaarat sekä muista seikoista, jotka katsotaan elin- 
tärkeiksi evankeliumin syvällisiä totuuksia tutkit- 
taessa. Näiden oppiaiheiden tutkiminen auttaa pap- 
peusveljiä perehtymään paremmin vanhurskautta 
vastustaviin voimiin sekä Herran kaikille lapsilleen 
laatimaan pelastussuunnitelmaan. 

Näinä suuren kuohunnan ja yhteiskunnallisten 
mullistusten aikoina olisi hyväksi, jos pappeusjoh- 
tajamme ja -veljemme joka hetki muistaisivat apos- 
toli Paavalin viisaan neuvon, jossa hän sanoi: 


"Niinpä, kun minä tulin teidän tykönne, veljet, 


en tullut puheen tai viisauden loistolla teille Juma- 
lan todistusta julistamaan. 

Sillä minä olin päättänyt olla teidän tykönänne 
tuntematta mitään muuta paitsi Jeesuksen Kristuk- 
sen, ja hänet ristiinnaulittuna.” (1 Kor. 2:1-2) 


Auttakoon Jumala meitä puolustamaan totuutta 
— tekemään enemmänkin: elämään sen mukaan, 
olemaan siitä esimerkkinä kodeissamme. Mitä olem- 
me vanhemmillemme velkaa, emme kykene ilmai- 
semaankaan. Aiotteko te vanhemmat, isät ja äidit, 
vaikuttaa samoin omiin lapsiinne? Jumala suokoon 
teille voimaa, jotta teillä olisi se vaikutusvalta, niin 
että lapsenne olisivat viimeiseen saakka — kuole- 
maankin asti, mikäli välttämätöntä — uskollisia Jee- 
suksen Kristuksen evankeliumin totuudelle, mikä 
korottaa kunniaan Jumalan, Isämme, joka rakkaan 
Poikansa Jeesuksen Kristuksen, maailman Lunasta- 
jan, kera ilmestyi profeetta Joseph Smithille. He il- 
moittivat itsensä tässä armotaloudessa ja Hänen 
työnsä pantiin alulle, eikä sitä enää milloinkaan teh- 
dä tyhjäksi taikka anneta toiselle kansalle. 


Saatana pyrkii yhä päättäväisesti saamaan tah- 
tonsa perille, ja hänen kätyreilleen on nykypäivänä 
suotu voima, jollaista heillä ei ole ollut vuosisatoi- 
hin. Valmistautukaa kohtaamaan tilanteita, jotka voi- 
vat olla vaikeitakin, aateasetelmia, jotka vaikutta- 
vat kenties järkeviltä, mutta ovat turmiollisia. Kye- 
täksemme vastustamaan näitä voimia meidän on 
turvauduttava Pyhän Hengen johdatukseen, mihin 
teillä on oikeus. Ne ovat todellisia. 


Jumala ohjaa tätä kirkkoa. Olkaa sille uskolliset; 
olkaa sille kuuliaiset. Olkaa uskolliset perheellenne, 
olkaa sille rehelliset. Suojelkaa lapsianne. Ohjatkaa 
heitä, älkää mielivaltaisesti, vaan isän lempeän esi- 
merkin avulla, ja lisätkää siten kirkon voimaa käyt- 
tämällä pappeuttanne kodissanne ja elämässänne. 

Kun päätän puheeni, haluan teidän tietävän, 
että muistan uhrauksia, joita asevoimissa palvele- 
vat tekevät. Olkoon heillä voimaa kestää kiusauk- 
set ja esimerkillään olla elävänä todistuksena 
muille. Jumala siunatkoon lähetyssaarnaajiamme, 
jotka päivästä toiseen etsivät niitä, jotka haluavat 
vastaanottaa heidän sanomansa. He vastustakoot 
turmiollisia vaikutteita ja tulkoot siten uskollisiksi 
palvelijoiksi Jumalan valtakunnan rakentamisessa. 


Olkoot Hänen siunauksensa kaikkien teidän 
osana teidän jatkaessanne Mestarin työtä. Laajen- 
tukoon tämä työ laajentumistaan, jotta se täyttää 
jumalalliset tarkoitusperänsä. Olkaa uskolliset kut- 
sumuksellenne, veljet, niin Herra on siunaava ja 
tukeva teitä. 

Todistan tämän suuren työn totuudellisuudesta 
Jeesuksen Kristuksen nimessä. Amen. 


Aikamme vaatii 
pelottomia nuoria ja 
totista miehuutta 
PRESIDENTTI DAVID O. McKAY 


(Puheen luki presidentti McKayn poika Robert R. McKay) 


Rakkaat veljeni ja sisareni: Lähestyessämme tä- 
män merkittävän vuotuisen kirkon konferenssin pää- 
töshetkeä, sieluni on täynnä arvonantoa ja kiitosta 
sen oikeuden tähden, että olemme saaneet iloita 
suurenmoisesta hengestä ja veljeyden tunteesta, 
joka on vallinnut kuluneina kolmena päivänä pide- 
tyissä kokouksissa. 

Mielessäni on voimakkaana ajatus, että kukaan, 
joka on ollut mukana joko itse paikalla tai tiedo- 
tusvälineiden välityksellä — missä ikinä hän lienee- 
kin — ei voi olla poistumatta tästä konferenssista 
sydämessään voimistunut into ja päätös olla pa- 
rempi mies tai parempi nainen, parempi oman kau- 
punkinsa, maansa tai valtakuntansa kansalainen 
kuin hän on milloinkaan ennen ollut. 

Emme kuitenkaan voi lähteä tästä konferenssis- 
ta ilman lisääntynyttä velvollisuutta myötävaikuttaa 
elämän paranemiseen ympärillämme. Meidän on 
kunkin ajateltava jalompia ajatuksia. Emme saa vil- 
jellä halveksittavia ajatuksia emmekä alhaisia pyr- 
kimyksiä. Jos niin teemme, tartutamme niitä muihin. 
Jos ajattelemme jaloja ajatuksia, jos suosimme ja 
vaalimme jaloja pyrkimyksiä, säteilemme niitä ym- 
päristöömme tavatessamme ihmisiä, erityisesti seu- 
rustellessamme heidän kanssaan. 

Jokainen ihminen, jokainen henkilö säteilee ym- 
päristöönsä sitä, mitä hän on. Jokainen henkilö vas- 
taanottaa säteilyä. Vapahtaja oli tietoinen tästä. Mil- 
loin ikinä Hän joutui kosketuksiin joittenkin kans- 
sa, Hän tunsi sen säteilyn, olipa kyseessä vaikkapa 
samarialainen nainen menneisyyksineen tai vaik- 
kapa nainen, joka aiottiin kivittää, tai miehet, jotka 
suunnittelivat tämän kivittämistä, tai sitten hallitus- 
mies Nikodeemus tai joku pitaalisista. Kristus tunsi 
joka hetki henkilöstä lähtevän säteilyn, ja jossakin 
määrin tunnette sen tekin samoin kuin minäkin. 
Juuri se, mitä olemme ja mitä säteilemme, vaikut- 
taa ympärillämme oleviin ihmisiin. 

Kuten tämä pitää paikkansa yksityiseen ihmi- 
seen nähden, tämä pitää paikkansa kotiinkin näh- 
den. Kotimme säteilevät sitä, mitä me olemme, ja 

se säteily saa alkunsa siitä, mitä puhumme ja miten 
käyttäydymme kotona. Kenelläkään tämän kirkon 
jäsenellä, kenelläkään aviomiehellä tai isällä, ei ole 
oikeutta kirota kodissaan eikä edes lausua vihaista 
sanaa vaimolleen tai lapsilleen. Asettamisenne ja 
vastuunne vuoksi ette saata pappeuden haltijana 
niin tehdä, jos olette uskollisia teissä olevalle hen- 
gelle. Rakennatte ihannekotia luonteellanne, hillit- 
semällä tunteitanne, kiivauttanne, varomalla puhet- 
tanne, koska kaikki tämä tekee kotinne siksi, mitä 
se on ja mitä se säteilee ympäristöön. Teette voita- 
vanne luodaksenne rauhaa ja sopusointua, mitä 
sitten joutunettekin kärsimään. 

Mies, joka on uskollinen miehuudelleen, ei puhu 
vastoin totuutta. Jokaisessa ihmisessä on jotakin 
jumalallista. Mies, joka tahtoo olla uskollinen sille 
jumalalliselle, mikä hänessä on, on uskollinen Her- 
ralle ja lähimmäisilleen. Mies, joka on uskoton sille, 
minkä tietää oikeaksi, on epävarma ja heikontuu. 
Hän saattaa mennä niinkin pitkälle, että astuu ulos 
valkeudesta, ulos Jumalan vaikutuspiiristä, ja voi 
häntä, kun hän sen tekee. 

Olemme julistaneet maailmalle, että meillä on 
Jeesuksen Kristuksen evankeliumi, että aiomme 
vastustaa pahetta ja syntiä. Hylkäämmekö tämän 
asian miellyttääksemme ihmisiä tai palvellaksemme 
mieluummin suullamme kuin sydämellämme? Emme! 
Me pysymme uskollisina itsellemme, uskollisina si- 
simmässämme olevalle jumalalliselle, uskollisina to- 
tuudelle, jonka olemme vastaanottaneet. Meidän on 
tarpeellista tietää, ettei ole hyväksi, että meitä ym- 
päröi paha, mikä houkuttelee pois nuoria miehiäm- 
me ja naisiamme ja johdattaa heidät kurjuuden ja 
epätoivon pimeyteen. Kun joudumme sellaisten 
seuraan, jotka koettavat viekoitella meitä, pysy- 
käämme lujina kuolemaan asti. 

Tiedämme, että ihminen on kaksinainen olento. 
Hän on fyysinen — hänellä on halunsa, himonsa, 
pyyteensä niin kuin millä hyvänsä eläimellä; mutta 
hän on myös hengellinen olento, ja hän tietää, että 
eläimellisten vaistojen hillitseminen merkitsee edis- 


tymistä hengellisyyden alueella. Ihminen, joka on 
yksistään ruumiillisten halujensa ja himojensa val- 
lassa ja joka kieltää koko hengen todellisuuden, 
kuuluu totisesti eläinkuntaan. Ihminen on hengel- 
linen olento, ja hänen todellinen elämänsä on se 
henki, joka asuu hänen ruumiissaan. Hän on Juma- 
lan lapsi, ja hänen sisimmässään on jotakin, mikä saa 
hänet kaipaamaan ja tavoittelemaan arvonantoa, 
mitä Jumalan lapsen tulisikin saada. Ihmisen arvos- 
tamista, ei hänen alentamistaan, on tähdennetty 
koko tämän konferenssin ajan. 

Kaikki, jotka ovat muuttaneet maailmaa, ovat 
olleet ihmisiä, jotka ovat halunneet pysyä uskol- 
lisena omalletunnolleen — kuten esimerkiksi Pie- 
tari, Jaakob ja Paavali sekä heidän muinaiset apos- 
toliveljensä ynnä muut. Kun New Yorkissa sijaitse- 
van Palmyran uskonnolliset johtajat kääntyivät 
nuorta Joseph Smithiä vastaan sen vuoksi, mitä hän 
oli nähnyt ja kuullut Pyhässä lehdossa, hän sanoi, 
rinnassaan todistus Herrasta Jeesuksesta: ”... mi- 
nä olin nähnyt näyn; tiesin sen, ja minä tiesin, että 
Jumala tiesi sen, enkä voinut sitä kieltää enkä us- 
kaltanutkaan niin tehdä...” (KH Joseph Smith 2:25) 

Joseph Smith oli uskollinen todistukselleen vii- 
meiseen saakka. Kun hän lähestyi marttyyrikuole- 
maansa, mikä tapahtui Carthagessa Illinoisissa, hän 
sanoi kanssaan oleville: ”Menen kuin lammas teu- 
rastettavaksi, mutta olen tyyni kuin kesäaamu. 
Omallatunnollani ei ole mitään rikkomusta Jumalaa 
eikä ketään ihmistä vastaan.” (Documentary History 
of the Church, 6. vuosikerta, s. 555) Hän oli uskol- 
linen todistukselleen ja miehuudelleen. Hän oli 
mies, joka oli miehekäs jumalallisella tavalla. 

Sillä tavoin miehekäs tulisi tämän kirkon totisen 
jäsenen olla puolustaessaan totuutta. Sellaista mie- 
hekkyyttä me kaikki tarvitsemme, kun työskente- 
lemme kutsumuksessamme innoittaaksemme nuo- 
remme sillä samalla totuudella. Juuri sitä totuutta 
me tarvitsemme taistelussa sitä valhetta ja pahaa 
vastaan, mitä tällä oman maamme ja maailman his- 
torian kriittisellä kaudella ilmenee! 


Rohkeus —ihanteittemme noudattamisessa on 
seikka, missä voimme osoittaa miehekkyyttä ja toi- 
meliaisuutta ja ansaita Jumalan hyväksymyksen. 
Nämä ovat aikoja, jolloin ihmisten olisi pysyttävä 
päätöksissään antamatta minkään nykyisten vai- 
vojemme yleislääkkeeksi tarjotun näennäisen oppi- 
järjestelmän irrottaa heitä kiinnekohdistaan. Aikam- 
me vaatii pelottomia nuoria pitämään siveellisyy- 
den tasoa korkealla. Siltä saralta saatamme löytää 
totisinta rohkeutta. 

Suurimmat sankarimme eivät ole aina löydettä- 
vissä sotakentiltä, vaikka luemmekin sellaisista mie- 
histä joka päivä. Löydämme heitä myös kotona ole- 
vista nuorista — nuorista miehistä ja nuorista nai- 
sista, jotka seisovat pelottomina ja tuomitsevat sel- 
laisen, minkä he tietävät heikentävän nuorison luon- 
netta, totista elintarmoa. 

Mikä sanoma kirkolla onkaan tälle hajaannuk- 
sen maailmalle! Sen kehotus kuuluu kaikille, rik- 
kaille ja köyhille, heikoille ja vahvoille, oppineille ja 
oppimattomille. Se ei julista Jumalan olevan ainoas- 
taan maailmankaikkeuden ylin hallitsija, vaan myös 
jokaisen ihmisyksilön Isä — oikeudenmukaisuuden 
Jumala ja silti rakkauden Jumala, joka alati kaitsee 
ja ohjaa vähäpätöisimpiäkin lapsiaan. Täydellisen 
järjestyksensä avulla kirkko tarjoaa palveluksia ja 
innoitusta kaikille. Se edustaa erityisesti yhteiskun- 
nallista uskontoa. Se ei suinkaan karkota ihmisiä 
maailmasta, vaan se pyrkii pappeuskoorumeittensa 
ja apujärjestöjensä avulla kehittämään nuhteetto- 
mia, Jumalan kaltaisia ihmisiä yhteiskuntaan ja sel- 
vittämään heidän avullaan yhteiskunnan ongelmat. 

Ihmisten Vapahtaja ei ole opettanut yhtäkään 
periaatetta, joka ei tähtäisi myös ihmiskunnan kas- 
vuun, kehitykseen ja onneen. Jokikinen Hänen ope- 
tuksistaan on kosketuksissa totiseen elämänfiloso- 
fiaan. Hyväksyn ne koko sydämestäni, ja on ilo tut- 
kia ja opettaa niitä. Palautetun kirkon kaikki toiminta 
tähtää ihmissuvun onneen. 

Kehotan nuoria rohkeasti ylläpitämään Jeesuk- 
sen Kristuksen evankeliumin siveellisiä ja hengel- 

lisiä arvoja. Maailma tarvitsee siveellisiä sanka- 
reita! Tärkeintä elämässä eivät ole maallisissa pii- 
reissä tehtävät keksinnöt, vaan usko siveellisten ja 
hengellisten arvojen todellisuuteen. Lopultakin: 
"Sillä mitä se hyödyttää ihmistä, vaikka hän voittai- 
si omaksensa koko maailman, mutta saisi sielul- 
lensa vahingon? Taikka mitä voi ihminen antaa sie- 
lunsa lunnaiksi?” (Matt. 16:26) 

Emme voi todella uskoa, että olemme Jumalan 
lapsia ja että Jumala on olemassa, uskomatta Jee- 
suksen Kristuksen evankeliumin lopulliseen vääjää- 
mättömään voittoon. Jos me uskomme siihen, me 
murehdimme vähemmän maailman ja nykyisen sivis- 
tyksen tuhoutumista, koska Jumala on säätänyt, et- 
tei Hänen kirkkonsa milloinkaan kukistu eikä joudu 
toiselle kansalle. Ja koska Jumala elää ja Hänen 
kansansa on uskollinen Hänelle ja toinen toisel- 
leen, meidän ei tarvitse olla huolissamme totuuden 
lopullisesta voitosta. 

Ja nuoret miehet ja naiset, jos teillä on tämä to- 
distus tukenanne, te pääsette panettelun, parjauk- 
sen ja solvauksen pimeän laakson läpi lannistamat- 
tomina ikään kuin päällänne olisi taikaviitta tai 
-haarniska, jota ei läpäise luoti ja johon ei pysty 
nuoli. Voitte pitää päätänne pystyssä, heilauttaa sitä 
pelottomasti ja uhmaavasti. Voitte tuntea enenty- 
vän terveyden suuren ja leveän virran tulvahtavan 
lävitsenne niin kuin vilkas veri virtaa sellaisen ruu- 
miissa, joka on onnellisella, kunniakkaalla tavalla 
ylpeä ruumiinsa terveydestä. Tulette näkemään, 
että kaikki käy lopulta hyvin, että lopun on tultava, 
että kaiken on väistyttävä totuuden suuren ja kirk- 
kaan valkeuden tieltä niin kuin pimeys häviää ole- 
mattomiin auringon loisteessa. 

Totuus oppaanamme, seuralaisenamme, liittolai- 
senamme, innoittajanamme me siis voimme uhkua 
tietoisuutta sukulaisuudestamme Äärettömän kans- 
sa, ja kaikki tämän elämän vähäiset koettelemukset, 
murheet ja kärsimykset haihtuvat kuin hetkelliset, 
vaarattomat unessa nähdyt näyt. 

Kun me tänään vietämme ristiinnaulitun Herran 

haudasta nousemisen muistojuhlaa, lausun teille ja 
kaikelle maailmalle todistuksenani, ettei Myöhem- 
pien Aikojen Pyhien Jeesuksen Kristuksen Kirkko 
katso ylösnousemusta pelkästään todelliseksi, vaan 
vieläpä Kristuksen jumalallisen maanpäällisen teh- 
tävän kohokohdaksi. 

Tiedän koko sielustani, että niin kuin Kristus 
elää kuolemansa jälkeen, niin tulevat elämään kaik- 
ki ihmiset, kukin sillä sijallaan tulevaisessa maail- 
massa, mille hän on tehnyt itsestään otollisimman. 

Olen vaalinut lapsuudesta saakka totuutta, että 
Jumala on persoonallinen olento ja on todellakin 
lIsämme, jota voimme lähestyä rukouksessa ja jolta 
saamme siihen vastauksia. Vaalin yhtenä kallisar- 
voisimmista elämänkokemuksista sitä tietoa, että 
Jumala kuulee uskossa lausutun rukouksen. On 
totta, etteivät vastaukset rukouksiimme kenties aina 
tule niin suorina ja sillä hetkellä ja sillä tavalla kuin 
odotamme; mutta ne tulevat — ja hetkellä ja ta- 
valla, joka on anomuksen esittäjälle edullisin. 

On kuitenkin ollut kertoja, jolloin olen saanut 
suoran ja välittömän vakuutuksen siitä, että ano- 
mukseeni on suostuttu. Erään kerran erityisesti 
vastaus tuli yhtä selvänä kuin jos taivaallinen Isäni 
olisi seissyt vierelläni ja lausunut ne sanat. Nämä 
kokemukset kuuluvat osana omaan olemukseeni ja 
säilyvät varmasti yhtä kauan kuin muistini ja älyni- 
kin säilyy. Aivan yhtä todelliselta ja aivan yhtä 
läheiseltä vaikuttaa minusta maailman Vapahtaja. 
Tunnen tavalla, jolla en ole koskaan aikaisemmin 
tuntenut, että Jumala on Isäni. Hän ei ole pelkkä 
käsinkoskematon voima, maailmassa vaikuttava si- 
veellinen mahti, vaan persoonallinen, luomisvoimai- 
nen Jumala, maailman hallitsija, sielujemme johtaja. 
Soisin, että kaikki — ja erityisesti kirkon nuoret — 
tuntisivat olevansa niin lähellä taivaallista Isäämme, 
että he kääntyvät Hänen puoleensa joka päivä — ei 
vain julkisissa tilaisuuksissa, vaan myös omassa 
yksinäisyydessään. Jos jäsenillämme on tällainen 
usko, heille on tuleva suuria siunauksia. Heidän sie- 
lunsa on täyttyvä kiitoksella siitä, mitä Jumala on 


tehnyt heidän hyväkseen; he tulevat toteamaan, 
että heille on suotu runsaasti lahjoja. Ei ole kuvit- 
telua, että voimme turvautua Jumalaan ja saada 
Häneltä valistusta ja ohjausta ja että Hänen Hen- 
kensä on valaiseva mieltämme ja elähdyttävä sie- 
luamme. 


Jumala siunatkoon näitä kirkon johtavia auktori- 


teetteja niiden innoittavien sanojen vuoksi, joita he 
ovat lausuneet tämän konferenssin kuluessa. He 
ovat todistaneet palautetun evankeliumin totuudes- 
ta ja ovat esittäneet todistuksenaan, että Jumala, 
Isä, ja Hänen Poikansa Jeesus Kristus ovat ilmesty- 
neet näinä myöhempinä aikoina profeetta Joseph 
Smithille ja että evankeliumi on palautettu täytey- 
dessään maan päälle. 

Lähetämme tervehdyksemme ja siunauksemme 
lähetyssaarnaajillemme ja lähetystemme hallituk- 
sille heidän työkentilleen kaikkialle maailmaan. 
Olemme syvästi kiitolliset siitä epäitsekkäästä pal- 
veluksesta, jota he suorittavat. 

Jumala siunatkoon nuoria miehiämme, jotka ovat 
maamme palveluksessa, missä ikinä he ovatkin. 
Lähetän teille kullekin tervehdykseni ja luottamuk- 
sen sanan, ja sanon teille: pitäkää itsenne siveel- 
lisesti puhtaina. Sotilas- tai merielämä ei suo min- 
käänlaista oikeutta antautua raakuuteen, hillittömyy- 
teen tai epäsiveellisyyteen. Muiden on kenties pakko 
tehdä tällaista sodan eläimellisyyden vuoksi, mutta 
te, jotka olette kirkon jäseniä ja joilla on Jumalan 
pappeus, ette voi antautua sellaiseen rangaistukset- 
ta. Oman kallisarvoisen elämänne vuoksi ja niiden 
tähden, jotka teihin luottavat, pitäkää itsenne tah- 
rattomina. Rukoilemme, että Jumalan suojeleva huo- 
lenpito ja jumalallinen ohjaus ulottuisi teihin kuhun- 
kin. 

Ja nyt, rakkaat veljeni ja sisareni, työtoverini, 
kaikella sillä voimalla, minkä Herra on minulle anta- 
nut, minä siunaan teitä jokaista ja rukoilen, että 
voitte tästä hetkestä alkaen ryhtyä uudistuneella 
päättäväisyydellä täyttämään velvollisuuksianne us- 
kollisemmin, menestyksellisemmin Jumalan innoi- 


tuksen alaisina kuin milloinkaan aikaisemmin. 

Sydämeni on täynnä kiitollisuutta palvelukses- 
tanne ja täällä olostanne sekä etuoikeudesta työs- 
kennellä kanssanne tämän suuren asian puolesta. 
Olen kiitollinen teille kaikille uskollisesta tuestanne 
ja puolestani lausumistanne rukouksista. Tämä 
evankeliumi suo meille mahdollisuuden elää tämän 
vanhan maailman ja sen kiusausten yläpuolella ja 
— itsensä hillitsemisen ja itsensä täydellisen hallit- 
semisen avulla — elää hengessä, mikä on todellis- 
ta elämää niin täällä kuin tuonpuoleisessakin. 

Jumala siunatkoon teitä yksityiselämässänne, 
perhe-elämässänne, kirkon toimissanne, ja suokoon 
teille lohtua, mikä kuuluu jokaiselle, joka kadottaa 
itsensä Kristuksen tähden, on rukoukseni Herranne 
ja Vapahtajanne, Jeesuksen Kristuksen, nimessä. 
Amen. 

Evankeliumi on kaikkia 
varten 
PRESIDENTTI HUGH B. BROWN 


ensimmäinen neuvonantaja ensimmäisessä 
presidenttikunnassa 


Apostoli Pietari sanoi kirjoittaessaan aikansa 
pyhille kuten jakeessa 1 Piet. 2:9 on muistiinmer- 
kittynä: ”Mutta te olette 'valittu suku, kuninkaalli- 
nen papisto, pyhä heimo, erikoinen kansa'...” 
(Englanninkiel. raamatunkäännös) 

Myönsivätpä kaikki tahi eivät näiden tuntomerk- 
kien olevan sovellettavissa nykypäivän pyhiin, olen 
varma, että useimmat myöntävät ainakin sen, että 
olemme erikoinen kansa — ei missään ilkeässä 
mielessä, vaan useimmat ehkä sanoisivatkin, että 
olemme muista poikkeava kansa. Tarkoituksenani 
on muutamana seuraavana minuuttina tarkastella ja 
käsitellä muutamia kysymykseen tulevista poikkea- 
vuuksista. 

Osa ihmisten ja kansojen välisistä vihamieli- 
syyksistä johtuu keskinäisen ymmärtämyksen puut- 
tumisesta. 

Runoilija on sanonut: 

"Vailla ymmärtämystä. 

Kokoamme vääriä vaikutelmia 

ja takerrumme niihin yhä tiukemmin vuosien 

mittaan, 

kunnes hyveetkin usein näyttävät meistä 

synneiltä. 

Ja näin ihmiset nousevat ja lankeavat, elävät ja 

kuolevat — vailla ymmärtämystä. 

Oi Jumala, jospa ihmiset näkisivät hiukan 

selvemmin tai tuomitsisivat vähemmän jyrkästi 

kun eivät näe. 

Oi Jumala, jospa ihmiset edes hiukan 

lähestyisivät toisiaan, niin he olisivat lähempänä 

Sinua — ja saisivat ymmärtämystä.” 

(Thomas Bracken, Poems of Inspiration; Halcyon 
House, 1928, s. 188; suorasanainen suomennos) 

Voinemme käsitellä aihettamme muutaman mi- 
nuutin kahden pääotsakkeen mukaisesti; nämä 
ovat: Jumalan isyys ja ihmisten veljeys. Kirjoitukset 
ilmoittavat meille, että Jumalan ja Hänen lähettä- 
mänsä Jeesuksen Kristuksen tunteminen on ian- 
kaikkinen elämä. 

Mitä ihmiseen tulee, kysymme muinaisen Daa- 

vidin tavoin: ”...mikä on ihminen, että sinä häntä 
muistat, tai ihmislapsi, että pidät hänestä huolen?” 
(Ps. 8:5) Ja juuri tässä me esitämme asiaankuuluvan 
kysymyksen: mikä on Jumalan ja ihmisen välillä val- 
litseva suhde? 

Tri James E. Talmage on esittänyt aiheemme 
tästä osasta seuraavanlaisen yhteenvedon: 

"Mikä on ihminen tällä ylevän loiston äärettö- 
mällä näyttämöllä? Vastaan teille: mahdollisesti jo 
nyt, vastaisuudessa tosiasiallisesti, hän on tärke- 
ämpi ja suurempi, kallisarvoisempi Jumalan laskel- 
missa kuin avaruuden kaikki planeetat ja auringot. 
Häntä varten ne luotiin. Ne ovat Jumalan kätten 
työtä. Ihminen on Hänen lapsensa. Tässä maail- 
massa ihmiselle on suotu valta hyvin vähään. Hä- 
nen etuoikeutenaan on saavuttaa ylivalta paljoon. 
Taivaat julistavat Jumalan kunniaa, ja taivaanvah- 
vuus ilmoittaa hänen kättensä tekoja. Niin käsittä- 
mättömän suuria kuin maan ja avaruuden fyysiset 
luomakappaleet ovatkin, ne on luotu keinoksi erääl- 
le tarkoitukselle ja ovat välttämättömiä sen kor- 
keimman aivoituksen toteuttamiseksi, mikä on julis- 
tettu Luojan sanoilla seuraavasti: Sillä katso, tämä 
on minun työni ja kirkkauteni — ihmisen kuole- 
mattomuuden ja iankaikkisen elämän toteuttami- 
nen.” Käsitelkäämme tämän jälkeen aihettamme ly- 
hyesti Jumalan osalta, ja tutkistelkaamme muuta- 
mia seikkoja, joihin on uskottu ja joita on opetettu 
siinä yhteydessä. 

Ydeksännentoista vuosisadan alussa uskottiin 
yleisesti, että Jumala oli ruumiiton ja aineeton, vail- 
la ruumista, vailla ruumiinosia ja tunteita, huolimat- 
ta siitä, että Jumala rakastaa vanhurskautta ja vihaa 
vääryyttä ja että rakkaus ja viha tietenkin ovat 
tunteita. 

On väitetty, ettei Jumalalla ole muotoa, vaikka 
pyhät kirjoitukset opettavat, että Jumala loi ihmisen 
omaksi kuvakseen. Apostoli Paavali sanoo meille 
itse asiassa, että Jeesus Kristus oli Isänsä kuva. 
Olemmeko sitten luodut muodottoman olennon ku- 
vaksi? 


Meille Jumala ei ole pelkkä käsite. Hän ei ole 
pelkkä aate, metafyysinen alkusyy, persoonaton 
voima tai mahti. Hän on konkreettinen, elävä per- 
soona. Ja vaikka me inhimillisessä heikkoudessam- 
me emme kykene tuntemaan Hänen olemuksensa 
koko salaisuutta, tiedämme, että Hän on sukua 
meille, sillä Hänet on ilmoitettu meille Hänen Poi- 
kansa, Jeesuksen Kristuksen, jumalallisessa per- 
soonallisuudessa ja Hän on todella Isämme. 

Kirkko opettaa, että kun Jumala loi ihmisen 
omaksi kuvakseen, Hän ei itse luopunut siitä ku- 
vasta. Hän on yhä ihmisen muotoinen, ja Hänellä 
on ne pyhät ja täydelliset inhimilliset ominaisuudet, 
joita me kaikki ihailemme. Aivan kaikkialla pyhissä 
kirjoituksissa Isä ja Poika esiintyvät erillisinä ja 
toisistaan selvästi erotettavina persoonina. Me vah- 
vistamme muinaisten kirjoitusten ja kaikkien pro- 
feettojen opin, joka vakuuttaa, että ihminen luotiin 
Jumalan kuvaksi ja että Jumalalla oli sellaisia in- 
himillisiä ominaisuuksia kuin tajunta, tahto, rak- 
kaus, laupeus, oikeudenmukaisuus. Hän on toisin 
sanoen =korotettu, täydellistynyt ja kirkastettu 
Olento. Edesmennyt presidentti Brigham H. Roberts 
käsitteli eräässä myöhemmässä kirjoituksessaan 
muutamia evankeliumin periaatteita, jotka haluaisin 
saattaa laajempaan tietoisuuteen. Siteeraan ja mu- 
kailen häntä. 

Nojaten Jumalan Hengen ohjauksetta muotoutu- 
neisiin ihmisten ja uskontunnustusten opetuksiin 
ihmisestä — ihmisestä ennen kuolevaisuutta, kuo- 
levaisuudessa ja kuolevaisuuden jälkeen — on 
opetettu, että vaikka ihmisen ruumiin loi Jumala, 
ihmisen alkuperä on puhtaasti maallinen. Me us- 
komme, että ennen ruumiin luomista kaikki ihmiset 
olivat olemassa älyinä. Nämä älyt eivät olleet luo- 
tuja eivätkä tehtyjä, eikä niitä itse asiassa voikaan 
luoda; se ihmisessä oleva älyllinen olemus, mitä sa- 
nomme hengeksi tai sieluksi, on itsestään olemas- 
saoleva olemus, luomaton ja iankaikkinen. Näin 
ihminen on kruunattu arvolla, joka hänen jumalalli- 
selle ja iankaikkiselle luonnolleen kuuluu. 


Myöhempien Aikojen Pyhien Jeesuksen Kris- 
tuksen Kirkko (tai mormonikirkko, mikäli haluatte) 
väittää olevansa pelkäämätön, profeetallinen jaHen- 
gen innoittama kirkko, joka on rakennettu ilmoituk- 
sen kalliolle. Se kehottaa ihmistä auttamaan Juma- 
laa Hänen ilmoitetussa pyrkimyksessään toteuttaa 
ihmisen kuolemattomuus ja iankaikkinen elämä. Tä- 
mä on jumalallista työtoveruutta, ja se on kaikkien 
ulottuvilla. Se suo lisämerkitystä sanonnalle ”ihmis- 
ten veljeys”. Se ei ole pelkästään elämänfilosofia; 
se on jumalallinen suunnitelma eli rakennuspiirus- 
tus elämää varten — kuolevaisuutta edeltävää elä- 
mää, maanpäällistä elämää ja kuolemanjälkeistä elä- 
mää varten. 

Evankeliumi on yhtämittaisen kasvatuksen jär- 
jestelmä, joka johtaa iankaikkiseen kehitykseen. 
Kasvatus onkin osa uskontoamme. Uskomme, että 
Jumalan kirkkaus on äly. 

Herra on sanonut: "Ja minä annan teille käskyn, 
että opetatte toinen toisellenne valtakunnan oppia.” 
(LK 88:77) 

Juuri tällä kohtaa voisimme esittää kysymyk- 
sen: onko minkäänlaista yhteyttä Jumalan ja ihmi- 
sen välillä, tai onko milloinkaan ollut? Jos sellainen 
on joskus ollut, niin miksi ei ole nyt? 

Ja tämä johdattaa meidät ilmoitusta koskevaan 
kysymykseen. 

Viime vuosisadan alussa lähes kaikkien kris- 
tillisten kirkkokuntien keskuudessa vallitsi ajatus, 
että vaikka oli ollut aika, jolloin Jumalalta tuli ilmoi- 
tuksia, jolloin enkelit kävivät maan päällä ja ilmoit- 
tivat ihmisille jumalallisia tietoja, jolloin ihmisten 
keskuudessa eli profeetoiksi nimitettyjä henkilöitä, 
jotka kykenivät julistamaan taivaallisen Isämme mie- 
len ja tahdon, oli tämä kaikki kuitenkin muka lakan- 
nut. 

Vaikka usko jatkuvaan ilmoitukseen näyttää ol- 
leen melko yleisesti hyväksytty menneinä aikoina, 
oikeaoppinen kristikunta väittää, ettei nykyistä il- 
moitusta ole, ettei mitään ilmoitusta ole annettu 
Kristuksen ristiinnaulitsemisen ja apostolien kuo- 

leman jälkeen ja ettei sellaisia anneta sitä paitsi 
tulevaisuudessakaan, että pyhien kirjoitusten kirja 
on täydellinen ja iäksi päätetty — ei enkeleitä, ei 
taivaitten aukenemista, ei kenelläkään valtuutta pu- 
hua Jumalan edustajana. Kaikki tällainen on lopussa. 

Pyhät kirjoitukset ilmoittavat, että muutamat 
profeetoista puhuivat Jumalan kanssa kasvoista 
kasvoihin (2 Moos. 33:11). Esimerkiksi Toisessa 
Mooseksen Kirjassa sanotaan, että Mooses puhui 
Jumalan kanssa kasvoista kasvoihin niin kuin mies 
puhuu toiselle. Jakeessa 2 Moos. 3:6 Herra on ilmoit- 
tanut: ”Minä olen sinun isäsi Jumala, Aabrahamin Ju- 
mala, lisakin Jumala ja Jaakobin Jumala.” Me väitäm- 
me, että kirkko on rakennettu Jumalan Hengen in- 
noittamien apostolien ja profeettojen perustukselle, 
kulmakivenä itse Jeesus Kristus. 

Yleensä kun puhumme profeetasta, tarkoitamme 
henkilöä, joka ennustaa tulevia tapahtumia, hen- 
kilöä, joka ilmoittaa ennakolta asioita, joita tulee ta- 
pahtumaan. Tämä kuuluukin osana profeetan virkaan 
— muun muassa tätä häneltä odotetaankin. Mutta 
profeetan tulisi ensisijaisesti olla ihmisten opettaja, 
Jumalaa koskevien asioiden selittäjä. Kaikkivaltiaan 
innoituksen on annettava hänelle ymmärrystä, ja 
kun hän sitä saa, hänen on julistettava pelottomasti 
aikansa ihmisille ja tuleville sukupolville. Hänen on 
oltava näkijä, joka osaa auttaa muita näkemään, 
opettaja, jonka Jumala on lähettänyt opettamaan 
kansaa, valistamaan aikakautta. Tämä on profeetan 
ensisijainen tehtävä. 

Pyhän Raamatun opetuksiin nojaten me vakuu- 
tamme, että taivaasta saatava ilmoitus on ollut ta- 
vallista evankeliumin kaikissa armotalouksissa 
Aadamista siihen aikaan saakka, jolloin Kristus oli 
maan päällä. Myönnämme, että se näennäisesti lak- 
kasi joksikin aikaa luopumuksen vuoksi kristillisen 
ajanlaskun ensimmäisen vuosisadan alun jälkeen. 
Myöhempien Aikojen Pyhien Jeesuksen Kristuksen 
Kirkon perustaja vakuuttaa saaneensa suuren ja 
valtaisan ilmoituksen Jumalalta — itse asiassa näyn, 
jossa hän näki Isän ja Pojan. 

Jokaisessa on elävä, hallitseva luonteenomainen 
sisin olemus, eli henki, joka on hän itse. Tämä hen- 
ki, uneliaana tai eloisana, vähäpätöisenä tai suure- 
na, puhtaana tai rumana, näkyy kunkin ihmisyksilön 
silmistä, kajahtaa hänen äänessään ja ilmenee hä- 
nen tavoissaan. Juuri tätä nimitämme persoonalli- 
suudeksi. 

Mitä tulee ihmisen pelastukseen, muutamat ovat 
opettaneet, että Jumala on omasta vapaasta tahdos- 
taan ennaltamäärännyt muutamat ihmiset ja enkelit 
ikuiseen tuhoon, kun taas toiset on määrätty ian- 
kaikkiseen elämään ja kirkkauteen — ei minkään 
hyvän tai pahan vuoksi, mitä he ovat tehneet tai 
voisivat tehdä, vaan sen vuoksi, että heidän koh- 
talostaan on päätetty jumalallisella säädöksellä. Ne, 
jotka Hän haluaa pelastaa, Hän ohjaa vastustamat- 
tomalla armolla pelastukseensa; ne, jotka Hän on 
ennaltamäärännyt kadotukseen, eivät voi siltä vält- 
tyä, miten hellittämättä he ikinä taistelevatkin. Mit- 
kään rukoukset eivät heitä pelasta; mikään kuuliai- 
suudenosoitus ei lievennä heidän rangaistustaan; 
vanhurskauden isoaminen ja janoaminen ei tuo heil- 
le minkäänlaista siunausta. Heidän on-hukuttava, 
hukuttava ikuisiksi ajoiksi! Ne, jotka kuolevat tie- 
tämättä Kristuksesta — pakanakansat esimerkik- 
si — ovat kadotettuja. Näin ovat sanoneet ne, jotka 
ovat kehitelleet tällaista uskonkappaletta. 

Toiset ovat opettaneet myös, että lapset, jotka 
kuolevat pienokaisina saamatta kristillistä kastetta, 
ovat kadotettuja, iankaikkisesti kadotettuja. Muuta- 
mat ovat kieltäneet kastamattomien lasten hautaa- 
misen pyhitettyyn maahan. Sanonta "helvetin puoli- 
eekkeriä" on ollut todellisuutta muutamilla hautaus- 
mailla. Me julistamme nöyrinä mutta varmoina sitä 
iankaikkista ja ilmoitettua totuutta, että Kristuksen 
sovituksen kautta voi koko ihmiskunta pelastua ole- 
malla kuuliainen evankeliumin laeille ja toimituksille. 

Kosketelkaamme hetken verran sanojen pelas- 
tus ja kadotus merkitystä. Varhemmin ja jossain 
määrin nykyäänkin opetetaan, että nämä kaksi sa- 
naa tarkoittavat joko taivaaseen pääsemistä tai hel- 


vettiin joutumista — ja edellisellä, taivaaseen pää- 
syllä, tarkoitetaan pääsyä johonkin käsittämättö- 
mään, loputtomaan tilaan, josta iloitaan jossakin 
ajan ja paikan rajojen ulkopuolella, kun taas jälkim- 
mäisellä, mikä on oleva monen osana, tarkoitetaan 
joutumista ikuisen tuskan ja iankaikkisen kurjuuden 
paikkaan. 

On uskottu, että pääsipä ihminen taivaaseen mi- 
tenkä täpärästi hyvänsä, hän pääsee täydellisesti 
osalliseksi kaikesta siitä taivaallisesta hurmasta, 
mistä enkelit ja pyhimyksistä hurskaimmat iloitse- 
vat. Mutta jos ihminen epäonnistui hiukkasenkin, 
hän tuli tuomituksi ikuiseen piinaan, mitä oli kär- 
sittävä ihmisistä jumalattomimpien ja riivaajista ka- 
talimpien kanssa ja mistä ei ollut oleva vapau- 
tusta. 

Vastoin näitä opinkappaleita taivaaseen pääsys- 
tä tai helvettiin joutumisesta ynnä yhtäläisestä kirk- 
kaudesta taivaassa ja yhtä ankarasta rangaistuk- 
sesta helvetissä me vakuutamme, että oikeuden- 
mukainen Jumala on järjestänyt asteittain vaihtele- 
van olemassaolon tilan kaikille ihmisille tulevassa 
elämässä. 

Tässä asiassa palautettu kirkko opettaa apos- 
toli Paavalin tavoin, että on olemassa monia kirk- 
kauden valtakuntia, missä ihmiset voivat asua, ku- 
kin toimintapiirissä, joka soveltuu hänen luonteel- 
leen, taipumuksilleen ja hänen älynsä asteelle. Paa- 
vali opetti, että toinen on auringon kirkkaus ja toi- 
nen kuun kirkkaus ja toinen tähtien kirkkaus ja että 
ihmiset tulevat tuonpuoleisessa elämään erilaisissa 
kirkkausasteissa, että niin kuin taivaan tähdet eroa- 
vat toisistaan loputtomien kirkkausasteittensa puo- 
lesta, niin tulevat myös ihmiset vastaisessa elämäs- 
sään olemaan loputtoman erilaisissa paikoissa ja 
tiloissa, heidän älyssään, tietomäärässään, mielty- 
myksissään, taidoissaan, taipumuksissaan ja pyrki- 
myksissään ilmenevien eroavuuksien mukaan. 

Luemme Luukkaan evankeliumin 10. luvusta: 
”Rakasta Herraa, sinun Jumalaasi, ... kaikesta mie- 
lestäsi ...' (Luuk. 10:27) Tämä on vain osa Kris- 


tuksen kehotuksesta, mutta nähtävästikin osa, jota 
ei useinkaan korosteta niin painetussa kuin julis- 
tetussakaan sanassa. Kuulemme usein, miten vält- 
tämätöntä on, että rakastamme Jumalaa kaikesta 
sydämestämme ja kaikesta sielustamme; mutta sii- 
hen, että Herra sisällytti opetuksiinsa myös mielen, 
oli syynsä. Jokaisen ihmisen käsityksen jumaluu- 
desta on mahduttava hänen henkiseen näköpiiriin- 
sä, minkä rajat määrää hänen älykkyysasteensa. 
Päätelmiä tekemällä ihminen liittää Jumalaan luon- 
nollisestikin omat jaloimmat ja korkeimmat ihan- 
teensa, jotka avartuvat jatkuvasti, jos hän on opin- 
haluinen ja harras. Älyllinen toiminta synnyttää jat- 
kuvan wavartumisensa vuoksi jatkuvasti muuttuvan 
käsityksen Jumalasta. Kun mieli kerran on oivalta- 
nut Jumalan, se palaa ja hehkuu ja pyrkii saman- 
kaltaistumaan ja heijastamaan, ihailemaan ja jäljit- 
telemään. Tämä ihmismielen Jumalaan kohdistama 
rakkaus, ydessä Hänelle koko sydämestä ja sie- 
lusta osoitettavan rakkauden kanssa, valaisee tien 
pelastukseen. Mestari asetti Jumalan ja lähimmäis- 
ten rakastamisen ylimmäksi kaikista Jumalan käs- 
kyistä. Kaikkia kirkon jäseniä kehotetaan siis ymmär- 
tämään ja hyväksymään evankeliumin periaatteet, 
joista usko Herraan Jeesukseen Kristukseen on 
korkein. Meidän on vastaanotettava sen pelastavat 
toimitukset ja kuljettava sitten kohti täydellisyyttä. 
Pelastus on iankaikkista tiedon tavoittelua. Ihminen 
ei voi pelastua tietämättömyydessä. Se on enemmän 
kuin elämänfilosofia, se on jumalallinen suunnitel- 
ma tai rakennuspiirustus elämää varten — kuole- 
vaisuutta edeltävää elämää, maanpäällistä elämää 
ja kuolemanjälkeistä elämää varten. 

Jeesuksen Kristuksen evankeliumi on ilmoitettu 
ja vaativa uskonto. Se kehottaa kaikkia auttamaan 
Jumalaa pyrkimyksessä toteuttaa ihmisen kuolemat- 
tomuus ja iankaikkinen elämä. 

Me julistamme vakaasti, ettei Jeesuksen Kris- 
tuksen evankeliumi kuulu pelkästään vanhentuneel- 
le, jo kadonneelle maailmalle; se on todellinen ja 
mahtava voima nykyisessä maailmassamme, voima, 
joka suo meidän jokaisen elämälle merkityksen ja 
tarkoituksen. 

Niin, me epäilemättä olemme monella tapaa 
erikoislaatuinen kansa, poikkeava kansa. Emme 
väitä olevamme parempia kuin ketkään muutkaan. 
Meillä on erimielisyytemme; meillä on vaikeutemme; 
olemme tavallisia kuolevaisia. Mutta me väitämme, 
että meillä on lähetystehtävä, ja sen vuoksi meillä 
on laajakantoinen lähetystyöohjelma, jonka ansiosta 
ihmiset kaikkialla maailmassa kuulevat Jeesuksen 
Kristuksen evankeliumin palautuksen sanoman. Sen 
sanoman totuudesta lausun nöyrästi oman todis- 
tukseni Jeesuksen Kristuksen nimessä. Amen. 

Todistuksia Vapahtajan 
ylösnousemuksesta 
PRESIDENTTI N. ELDON TANNER 


toinen neuvonantaja ensimmäisessä presidenttikunnassa 


Ensimmäisen presidenttikunnan, kahdentoista 
apostolin koorumin ja muiden johtavien auktoriteet- 
tien puolesta haluan toivottaa tilaisuuttamme radion 
ja television vältyksellä seuraavat lämpimästi ter- 
vetulleiksi meidän joukkoomme, jotka olemme tääl- 
lä tässä historiallisessa tabernaakkelissa Temppe- 
liaukiolla tänä ihanana pääsiäisaamuna. 

Vietämme tänään suurimman tapahtuman muis- 
tojuhlaa, mikä on milloinkaan kuolevaisen ihmisen 
historian aikana tapahtunut — Herramme ja Vapah- 
tajamme, Jeesuksen Kristuksen, Jumalan Pojan, 
maailman Luojan ylösnousemuksen muistojuhlaa; 
Hän tuli ja antoi henkensä meidän edestämme ja 
nousi ylös. Se, että Kristus heräsi kuolleista, on var- 
mistanut koko ihmiskunnan kuolleistanousemisen 
ja tarjoaa ihmisille mahdollisuuden palata taivaal- 
lisen Isänsä tykö. Niin, kaikki Aadamin ja Eevan 
pojat ja tyttäret tulevat nousemaan ylös, herää- 
mään kuolleista, ja kukin on saava sen kirkkauden, 
mihin hän on valmistautunut. 

Herramme ja Vapahtajamme syntymä, elämä, 
kuolema ja ylösnousemus sekä sanoma ovat kes- 
keisenä aiheena kaikissa pyhissä kirjoituksissa — 
Vanhassa Testamentissa, Uudessa Testamentissa 
ja omissa myöhempien aikojen kirjoituksissamme, 
Mormonin Kirjassa, Opin ja Liittojen Kirjassa ja 
Kallisarvoisessa Helmessä. Mitä olisivat pyhät kir- 
joitukset ilman tätä sanomaa? Kaikki muu menet- 
tää merkityksensä ja tarkoituksensa ja kalpenee 
olemattomiin. 

Joseph Smith, profeetta, on sanonut: ”Uskon- 
tomme perusperiaatteina ovat apostolien ja profeet- 
tojen todistukset Jeesuksesta Kristuksesta, että Hän 
kuoli, Hänet haudattiin ja Hän nousi ylös kolmantena 
päivänä ja astui ylös taivaaseen; ja kaikki muu uskon- 
toamme koskeva on vai lisäystä sille” (Documen- 
tary History of the Church, osa 3, s. 30) 

Ilman tätä suurta sanomaa Vapahtajasta jäämme 
itse asiassa vaille päämäärää, vaille ankkuria ja 
vaille toivoa. 

Kristityn maailman viettäessä Vapahtajamme, 

kristillisyyden alkulähteen, ristiinnaulitsemisen ja 
ylösnousemuksen muistojuhlaa haluaisin kerrata 
muutamia ennustuksia ja tapahtumia, jotka liittyvät 
tuohon mitä merkityksellisimpään tapahtumaan. Jo 
vuosisatoja Vapahtajan ristiinnaulitsemista ennen 
psalmintekijä kirjoitti: 

”..pahain parvi saartaa minut, minun käteni 
ja jalkani... 

...he jakavat keskenänsä minun vaatteeni ja 
heittävät minun puvustani arpaa.” (Ps. 22:17, 19) 

Samoin vuosisatoja edeltäpäin Jesaja sanoi: 

"hän antoi sielunsa alttiiksi kuolemaan... 
hän kantoi monien synnit, ja hän rukoili pahante- 
kijäin puolesta.” (Jes. 53:12) 

Jo kauan ennen Kristuksen syntymää Almalta 
kysyttiin: "Mitä tämä merkitsee, mitä Amulek on 
puhunut kuolleiden ylösnousemuksesta, että kaikki 
nousevat kuolleista, sekä vanhurskaat että vää- 
rät, ja että heidät viedään Jumalan eteen tuomitta- 
viksi tekojensa mukaan? (Alma 12:8) 

Tätä kysymystä seuranneessa saarnassaan Al- 
ma selitti: ”...se tarkoittaa sielun ja ruumiin jäl- 
leenyhdistämistä ...” (Alma 40:18) 

Myös Jeesus ennusti kuolemansa ja ylösnouse- 
muksensa useamman kerran tehtäväänsä toimit- 
taessaan. Matteus, Markus, Luukas ja Johannes 
mainitsevat sellaisia lausuntoja kuin: ”Minä olen 
se elävä leipä, joka on tullut alas taivaasta. Jos 
joku syö tätä leipää, hän elää iankaikkisesti. Ja se 
leipä, jonka minä annan, on minun lihani, maailman 
elämän puolesta.” (Joh. 6:51) 

Vielä: ”...hän opetti opetuslapsiaan ja sanoi 
heille: 'lhmisen Poika annetaan ihmisten käsiin, ja 
he tappavat hänet; ja kun hän on tapettu, nousee 
hän kolmen päivän perästä ylös.' 

Mutta he eivät käsittäneet sitä puhetta ja pel- 
käsivät häneltä kysyä.” (Mark. 9:31-32) 

Kristus itse kuitenkin selvästi käsitti tehtävänsä 
ja tulevien tapahtumien tarkoituksen; ja kun hetki 
lähestyi, Hän oli hyvin murheissaan. Tuntiessaan 
tuon hetken ahdistuksen päällään Hän rukoili: 


"Isä, pelasta minut tästä hetkestä. Kuitenkin: sitä 
varten minä olen tähän hetkeen tullut. 

Isä, kirkasta nimesi!” Niin taivaasta tuli ääni: 
”Minä olen sen kirkastanut, ja olen sen vielä kir- 
kastava.” (Joh. 12:27-28) 

Yrittäkäämme nähdä mielessämme, mitä tapah- 
tui Kristuksen ollessa apostoliensa kanssa pääsiäis- 
aterialla. 

”Ja kun he olivat aterialla ja söivät, sanoi Jee- 
sus: 'Totisesti minä sanon teille: yksi teistä kaval- 
taa minut, yksi, joka syö minun kanssani. 

He tulivat murheellisiksi ja rupesivat toinen toi- 
sensa perästä sanomaan hänelle: 'En kaiketi minä?' 

Hän sanoi heille: "Yksi teistä kahdestatoista, se, 
joka kastaa vatiin minun kanssani.” 

(Mark. 14:18-20) 

Tämän jälkeen he menivät ulos Oljymäelle ja 
tulivat Getsemane nimiseen paikkaan. Jättäen ope- 
tuslapsensa Hän otti mukaansa Pietarin, Jaakobin 
ja Johanneksen ”ja hän sanoi heille: 'Minun sie- 
luni on syvästi murheellinen, kuolemaan asti; olkaa 
tässä ja valvokaa.' 

Ja hän meni vähän edemmäksi, lankesi maahan 
ja rukoili, että, jos mahdollista, se hetki menisi 
häneltä ohi, 

ja sanoi: '...Isä, kaikki on mahdollista sinulle; 
ota pois minulta tämä malja. Mutta ei, mitä minä 
tahdon, vaan mitä sinä!” (Mark. 14:34-36) 

Palatessaan Pietarin, Jaakobin ja Johanneksen 
luo, jotka eivät olleet täysin tietoisia siitä, mitä oli 
tapahtumassa, Hän tapasi heidät nukkumasta. Hän 
poistui heidän luotaan toisen ja kolmannen kerran 
ja rukoili samoilla sanoilla; mutta joka kerran pala- 
tessaan Hän tapasi heidät jälleen nukkumasta. Löy- 
dettyään heidät kolmannen kerran nukkumasta Hän 
sanoi: ”Te nukutte vielä ja lepäätte! ...Hetki on 
tullut ...” (Mark. 14:41) Miten yksinäiseltä Hänestä 
on mahtanutkaan tuntua! 

Välittömästi tämän jälkeen näemme Juudas Is- 
kariotin kavaltavan mestarinsa suudelmalla. Muis- 
tamme, miten Hänet vietiin pois ylimmäisten pap- 


pien luo ja miten Hänestä esitettiin siellä vääriä 
syytöksiä, mutta todistukset eivät olleet yhtäpitä- 
viä. Kun Hän vastasi heille olevansa Kristus, Juma- 
lan Poika, he pilkkasivat Häntä, sylkivät Hänen pääl- 
leen, löivät Häntä ja käskivät Hänen profetoida. 
"Niin he kaikki tuomitsivat hänet vikapääksi kuole- 
maan.” (Mark. 14:64) 

Koska juutalaiset eivät voineet määrätä kuole- 
manrangaistusta neuvostossa, Hänet vietiin Pilatuk- 
sen eteen. Pilatus sanoi Häntä kuulusteltuaan: ”En 
minä löydä mitään syytä tässä miehessä.” (Luuk. 
23:4) Kansajoukko vaati tällöin uudelleen Hänen 
ristiinnaulitsemistaan. Saadessaan tietää, että Jee- 
sus oli galilealainen, Pilatus lähetti Hänet Herodek- 
sen luo, mutta Herodes lähetti Hänet takaisin tie- 
tämättä, minkä tuomion langettaisi. Pilatus ryhtyi 
uudelleen tutkimaan Jeesusta. Ainakin kolme kertaa 
hän pyysi kansajoukkoa vapauttamaan Jeesuksen 
Barabbaan asemesta, joka oli syyllistynyt murhaan, 


mutta joka kerran kansa sanoi: ”...päästä meille 
Barabbas”, ja kun hän kysyi, mitä Jeesukselle oli 
tehtävä, väki huusi: ”... ristiinnaulitse hänet!” 


(Luuk. 23:18, 21) 

On kiinnostavaa todeta, että Pilatus otti lopulta 
vettä "ja pesi kätensä kansan nähden ja sanoi: 
"Viaton olen minä tämän miehen vereen. Kasokaa 
itse eteenne.' 

Niin kaikki kansa vastasi ja sanoi: "Tulkoon hä- 
nen verensä meidän päällemme ja meidän lastem- 
me päälle." ' (Matt. 27:24-25) 

Kun Hänet luovutettiin ristiinnaulittavaksi, Hänet 
ruoskittiin ja orjantappuraseppele pantiin Hänen 
päähänsä. Tuskissaan, riippuessaan ristillä, Vapah- 
taja huudahti Jumalalle ominaisella tavallaan: ”Isä, 
anna heille anteeksi, sillä he eivät tiedä, mitä he 
tekevät." (Luuk. 23:34) 

Ristillä riippuessaan Hän myös lausui seuraa- 
van merkittävän huomautuksen toiselle ryövärille, 
joka anoi armoa: ”... tänä päivänä pitää sinun ole- 
man minun kanssani paratiisissa.” (Luuk. 23:43) 

Hänen maatessaan haudassa ylipapit ja fari- 

seukset menivät Pilatuksen luo ”ja sanoivat: 'Her- 
ra, me muistamme sen villitsijän vielä eläessään sa- 
noneen: Kolmen päivän kuluttua minä nousen ylös. 

Käske siis tarkasti vartioida hautaa kolmanteen 
päivään asti, etteivät hänen opetuslapsensa tulisi ja 
varastaisi häntä ja sanoisi kansalle: Hän nousi kuol- 
leista, ja niin viimeinen villitys olisi pahempi kuin 
ensimmäinen.' 

Niin Pilatus sanoi heille: Tuossa on vartijavä- 
keä, menkää, vartioikaa niin hyvin kuin taidatte."”' 
(Matt. 27:63-65) 

Koettakaapa kuvitella, miten raskaalla mielellä, 
masentuneita ja synkkiä apostolit ja muut Jeesusta 
seuranneet olivat todetessaan, että heidän johta- 
jansa oli ristiinnaulittu. He olivat jääneet yksin, 
epäilykseen, hämmennykseen, tietämättöminä mitä 
tehdä. Vaikka he olivat olleet Hänen seurassaan ja 
olivat kuunnelleet Hänen sanojaan, he eivät olleet 
ymmärtäneet Häntä Hänen sanoessaan, että Hän 
nousisi ylös. He arvelivat, että heidän asiansa oli 
kärsinyt tappion. Pietari sanoi: ”Minä menen ka- 
laan.” Muut sanoivat: "Me lähdemme myös sinun 
kanssasi.” (Joh. 21:3) He olivat valmiit palaamaan 
kukin vanhaan ammattiinsa. 

Tarkastelkaamme lyhyesti muutamia nähtyjä ta- 
pahtumia, jotka seurasivat kohta ylösnousemuksen 
jälkeen, eli siis kumoamattomia todistuksia siitä, 
että Hän oli todella ylösnoussut. 

Varhain kolmannen päivänä aamuna Maria Mag- 
daleena ja muita tuli haudalle tarkoituksenaan val- 
mistaa ruumis varsinaista hautaamista varten. Miten 
yllättyneitä, pelästyneitä ja hämmentyneitä he oli- 
vatkaan todetessaan haudan tyhjäksi. Enkeli, joka 
oli haudassa, sanoi: ”Älkää te peljätkö; sillä minä 
tiedän teidän etsivän Jeesusta, joka oli ristiinnau- 
littu. 

Ei hän ole täällä, sillä hän on noussut ylös, 
niinkuin hän sanoi.” (Matt. 28:5-6) 

Heidän käskettiin mennä kertomaan opetuslap- 
sille, ja heille ilmoitettiin myös, että ylösnoussut 
Herra oli mennyt Galileaan, missä he tapaisivat Hä- 


22 


net. Kuvitelkaa heidän pelkonsa ja suuri ilonsa! 
Tiellä heille ilmestyi Jeesus. Silloin he riensivät il- 
moittamaan tapauksesta apostoleille, jotka epäi- 
livät heidän sanojaan. Mutta Pietari ja Johannes kii- 
ruhtivat haudalle ja totesivat sanat tosiksi. Myöhem- 
min kaksi opetuslasta, jotka olivat matkalla Em- 
maukseen, näkivät Hänet ja puhuivat Hänen kans- 
saan. Sinä samana iltana apostolit olivat istumassa 
yhdessä kertaamassa päivän tapahtumia, kun yhtäk- 
kiä Vapahtaja seisoi heidän keskellään ja sanoi: 
"Rauha teille!” 

Niin heidät valtasi säikähdys ja pelko, ja he luu- 
livat näkevänsä hengen. 

Mutta hän sanoi heille: 'Miksi olette hämmästy- 
neet, ja miksi nousee sellaisia ajatuksia teidän sy- 
dämeenne? 

Katsokaa minun käsiäni ja jalkojani ja nähkää, 
että minä itse tässä olen. Kosketelkaa minua ja kat- 
sokaa, sillä ei hengellä ole lihaa eikä luita, niinkuin 
te näette minulla olevan." 

Ja tämän sanottuaan hän näytti heille kätensä 
ja jalkansa.” (Luuk. 24:36-40) 

Kun Tuomaalle, joka ei ollut sillä hetkellä läsnä, 
kerrottiin ilmestyksestä, hän kieltäytyi uskomasta. 
Viikkoa myöhemmin Kristus ilmestyi jälleen niille 
yhdelletoista, myös Tuomaalle. Kun Herra puhui, 
"Tuomas vastasi ja sanoi hänelle: 'Minun Herrani 
ja minun Jumalani!" 

Jeesus sanoi hänelle: *Sentähden, että minut 
näit, sinä uskot. Autuaat ne, jotka eivät näe ja kui- 
tenkin uskovat!'” (Joh. 20:28-29) 

Myöhemmin Hän ilmestyi yli viidellesadalle hen- 
kilölle, joista useimmat elivät vielä silloin, kun Paa- 
vali todisti Kristuksen ilmestyneen hänelle ja kut- 
suneen hänet tehtäväänsä. 

Kaksi muuta hyvin merkittävää tapausta, jolloin 
ylösnoussut Herra ilmestyi, sattuivat Amerikan man- 
tereella. Luemme Mormonin Kirjasta, että kun laa- 
manilaisten profeetta, Samuel, oli ennustanut Kris- 
tuksen ristiinnaulitsemisesta ja ylösnousemuksesta, 
maan päällä vallitsi kolmen päivän ajan pimeys ja 


tapahtui suuri ja hirvittävä hävitys. Kaupunkeja tu- 
houtui, monia kuoli, ja suuri oli heidän pelkonsa ja 
murheensa, koskapa heidän kuultiin sanovan: "Voi, 
jospa olisimme tehneet parannuksen ennen tätä 
suurta ja hirvittävää päivää emmekä olisi tappaneet 
emmekä kivittäneet profeettoja, emmekä heitä kar- 
koittaneet; silloin meidän äitimme ja meidän ihanat 
tyttäremme sekä meidän lapsemme olisivat säästy- 
neet...” (3 Nefi 8:25) 

Tämän suuren hävityksen jälkeen kokoontuivat 
pelastuneet suurin joukoin Runsaudenmaassa sijait- 
sevan temppelin ympärille. He kuulivat äänen ikään 
kuin se olisi tullut taivaasta, mutta eivät ymmärtä- 
neet ennen kuin se puhui kolmannen kerran sa- 
noen: ”Nähkää minun rakas Poikani, johon minä 
olen mielistynyt ja jossa minä olen kirkastanut ni- 
meni. Kuulkaa häntä.” (3 Nefi 11:7) 

Ja sitten he näkivät miehen laskeutuvan taivaas- 
ta. Hän näytti heille kätensä ja jalkansa ja sanoi: 

"Katso, minä olen Jeesus Kristus, jonka pro- 
feetat todistivat tulevan maailmaan. 

-.. [minä olen alistunut] Isän tahtoon kaikessa 
hamasta alusta asti.” 

Hänen kehotuksestaan ”ihmiset menivät ... ja 
koettelivat hänen käsissänsä ja jaloissansa olevia 
naulojen jälkiä; ja... tiesivät varmuudella ja todis- 
tivat, että se oli hän, jonka tulemisesta profeetat 
olivat kirjoittaneet”. (3 Nefi 11:10-11, 15) 

Sitten meillä on oman aikamme profeetan, Jo- 
seph Smithin, todistus, joka saatiin 1800 vuotta 
ristiinnaulitsemisen ja ylösnousemuksen jälkeen. 
Hän sanoo, että kun hän oli lehdossa polvistuneena 
rukoukseen ”...minä näin valopatsaan juuri pääni 
yläpuolella, hohtavamman aurinkoa, ja se laskeu- 
tui vähitellen, kunnes se lankesi minuun. 

-.. Valon levätessä päälläni minä näin kahden 
Persoonan, joiden hohdetta ja kirkkautta on mah- 
doton kuvata, seisovan yläpuolellani ilmassa. Toi- 
nen heistä puhutteli minua, kutsuen minua nimeltä, 
ja sanoi, toista osoittaen: Tämä on minun rakas Poi- 
kani. Kuule häntä!” (KH Joseph Smith 2:16-17) 


Näin meille todistaa tässä armotaloudessa elänyt 
nuori mies, joka todella näki ylösnousseen Herran 
ja puhui Hänen kanssaan ja joka muutamien mui- 
naisten profeettain tavoin vahvisti todistuksensa 
verellään. Olemme maininneet vain muutamien sel- 
laisten todistuksen, jotka tunsivat Hänet ja seura- 
sivat Häntä. 

Nykyisessä maailmassa on kuitenkin sangen 
monia, joista on vaikeata uskoa, että tapahtui kir- 
jaimellinen ylösnousemus; ja vaikka heille esitetyt 
lausunnot ja todistukset ovat kumoamattomia, hei- 
dän on vaikeata uskoa, koska he eivät käsitä, miten 
se kerta kaikkiaan saattoi tapahtua. Se jättää hei- 
dät Tuomaan tilaan — epäilykseen, koska he eivät 
ole nähneet. 

Tiedämme kaikki, että tieteessä on varsin pal- 
jon sellaista, mitä emme käsitä ja mikä meidän 
kuitenkin täytyy hyväksyä ja minkä hyväksymme- 
kin. Mihin joutuisimme, jos luonnon lait ja Jumalan 
lait rajoittuisivat ihmisen ymmärrykseen? Meitä on 
kehotettu: "Turvaa Herraan kaikesta sydämestäsi 
äläkä nojaudu omaan ymmärrykseesi.” (Sananl.3:5) 

Miten paljon viisaampaa meidän olisikaan hy- 
väksyä Herran, maailman Luojan, sana ja Hänen 
opetuksensa ja valmistautua kuolemattomuutta ja 
iankaikkista elämää varten hyväksymällä uskon 
avulla sen, mitä emme pysty käsittämään. Usko- 
amme tulisi vahvistaa kaikkien niiden todistusten, 
jotka näkivät Kristuksen ja puhuivat Hänen kans- 
saan, sekä Jerusalemissa että Amerikan mante- 
reella. 

Miten voi kukaan uskoa, että nämä kertomukset 
ovat tekaistuja tai mielikuvituksessa syntyneitä, kun 
on olemassa niin monta profeettojen ja muiden sel- 
laisten ennustusta ja todistusta, jotka elivät eri 
maissa ja eri aikoina ja jotka kaikki todistavat ja 
kertovat samaa samasta henkilöstä? Niiden ker- 
tomusten on oltava totta. Mitä lohtua, iloa ja var- 
muutta saavatkaan ne, jotka uskovat sen, mitä Kris- 
tus ja Hänen profeettansa ovat kertoneet kuole- 
masta ja ylösnousemuksesta. 

Kristus sanoi maanpäällisestä tehtävästään: 

. tämä on minun työni ja kirkkauteni — ihmisen 
kuolemattomuuden ja iankaikkisen elämän toteut- 
taminen.” (KH Mooses 1:39) Hän lausui edelleen: 

"Minä olen ylösnousemus ja elämä; joka uskoo 
minuun, se elää, vaikka olisi kuollut. 

Eikä yksikään, joka elää ja uskoo minuun, ikinä 
kuole.” (Joh. 11:25-26) 

Hän sanoi myös: 

"Älkää ihmetelkö tätä, sillä hetki tulee, jolloin 
kaikki, jotka haudoissa ovat, kuulevat hänen 
äänensä 

ja tulevat esiin, ne, jotka ovat hyvää tehneet, 
elämän ylösnousemukseen, mutta ne, jotka ovat 
pahaa tehneet, tuomion ylösnousemukseen.” (Joh. 
5:28-29) 

Hetki, jolloin kuolema ja ylösnousemus tulee 
meidän jokaisen osaksi, lähestyy nopeasti. Mitä 
meidän on tehtävä tullaksemme esiin elämän ylös- 
nousemukseen eikä tuomion ylösnousemukseen? 
Miten me otamme päällemme Hänen nimensä? Mitä 
me teemme päästäksemme Isän tykö Hänen kaut- 
taan? Hänen vastauksensa oli selkeä ja yksinker- 
tainen: Tehkää parannus ja ottakaa kaste ja usko- 
kaa evankeliumiin, ja "jos te minua rakastatte, niin 
te pidätte minun käskyni”. (Joh. 14:15) 

Mikä on evankeliumi? Se on hyvä sanoma, jon- 
ka Vapahtaja toi ja jota Hän opetti palvelustehtä- 
vänsä aikana. Hänen evankeliuminsa on palautettu, 
ja sitä opettavat tänä päivänä Hänen kirkossaan 
ne, jotka on kutsuttu juuri siten kuin Hän kutsui 
opetuslapsensa menemään kaikkialle maailmaan ja 
julistamaan Hänen sanomaansa rauhasta ja hyvästä 
tahdosta kaikkia kohtaan. 

Jokaisen elävän sielun tulisi innokkaasti pyrkiä 
tuntemaan evankeliumin opetukset ja oppia elä- 
mään niiden mukaan, jotta hänen olisi siten mah- 
dollista saavuttaa kuolemattomuus ja iankaikkinen 
elämä. Suotakoon meidän vastaanottaa nämä totuu- 
det, noudattaa Hänen opetuksiaan ja iloita uskol- 
lisille tulevista siunauksista. 

Todistuksenani on, että Hän elää ja että Hänen 
kirkkonsa on maan päällä tänä päivänä ja että sitä 
johdetaan Hänen valitsemansa profeetan välityk- 
sellä, että kirjoitusten profetiat tulevat kaikki täyt- 
tymään ja että — kuten on sanottu — ”tämä Jeesus, 
joka otettiin teiltä ylös taivaaseen, on tuleva samal- 
la tavalla, kuin te näitte hänen taivaaseen mene- 
vän”. (Ap.t. 1:11) 

Valmistautukaamme — vastaanottamaan = Hänet 
Hänen palatessaan ja osoittakaamme itsemme kel- 
vollisiksi elämään Hänen tykönään iankaikkisesti, 
kun olemme päättäneet työmme täällä maan päällä, 
rukoilen nöyrästi Jeesuksen Kristuksen nimessä. 
Amen. 

Rakkaat veljeni ja sisareni, olemme jälleen 
uudessa yleiskonferenssissa. Olen varma, että 
olemme kaikki hyvin iloisia läsnäolomahdollisuu- 
destamme, ja tervehdimme kaikkia niitä, jotka seu- 
raavat tätä radioitse. Toivon ja rukoilen, että Herra 
siunaa minua siinä, mitä sanon. 

Lykkääminen, sikäli kuin se koskee evankeliu- 
min periaatteita, anastaa iankaikkisen elämän, mikä 
on elämää Isän ja Pojan tykönä. Joukossamme, vie- 
läpä kirkon jäsenten keskuudessa, on monia, jotka 
arvelevat, ettei ole tarpeen kiirehtiä noudattamaan 
evankeliumin periaatteita ja pitämään käskyjä. 

Nefi kirjoitti viimeisten aikojen ihmisistä: ”Tule- 
vatpa monet sanomaan: Syökää, juokaa ja olkaa 
iloisia, sillä huomenna me kuolemme, ja meidän käy 
hyvin. 

Ja on myös monia, jotka sanovat: Syökää, juo- 
kaa ja olkaa iloisia, mutta silti Jumalaa peljätkää — 
hän teidät vanhurskauttaa, jos pientä syntiä teette; 
vähän valehdelkaa, käyttäkää eduksenne lähimmäi- 
senne sanoja, kaivakaa kuoppa naapurillenne; ei 
siinä ole mitään pahaa; tätä kaikkea tehkää, sillä 
huomenna me kuolemme; ja jos vikapäitä olemme- 
kin, Jumala rankaisee meitä parilla lyönnillä, ja lo- 
puksi meidät pelastetaan Jumalan valtakuntaan.” 
(2 Nefi 28:7-8) 

Älkää luulko, että tämä sanottiin maailmasta tai 
edes ”muukalaisesta, joka porteissamme on”. (Vrt. 
2 Moos. 20:10) Se sanottiin kirkon jäsenistä. Tämän 
lisäksi Nefi varoittaa meitä siitä, että viimeisinä 
aikoina on monia, jotka seuraavat saatanaa. Voisin 
lukea edelleenkin Toisesta Nefin kirjasta, mutta 
aion mainita teille luvun ja jakeen, niin että kun me- 
nette kotiin, ottakaa esille Mormonin Kirjanne ja 
lukekaa Toisen Nefin kirjan luvusta 28 jakeet 20-29. 

Me elämme viimeisiä aikoja. Emmekö ole kuul- 
leet ihmisten puhuvan niin kuin Nefi sanoi heidän 
puhuvan? Eikö ole monia, jotka puolustelevat itse- 
ään ja tuudittautuvat ”lihalliseen turvallisuuden tun- 
teeseen”, luullen, että Herra sivuuttaa heidän pikku 
syntinsä? Eikö joukossamme ole sellaisia, jotka 


kieltävät perkeleen voiman ja jotka kieltävät perke- 
leen olemassaolonkin? Eivätkö he väitä helvetin pii- 
naa pelkästään henkiseksi ja sano, ettei helvettiä 
ole? Ettekö ole kuulleet tällaista opetettavan? Tällä 
tavoin saatana raivoaa ihmisten sydämissä, eivätkä 
kirkon jäsenetkään täydellisesti välty hänen ovelilta 
viisasteluiltaan! 

Huonot tavat on helppo muodostaa, mutta ei 
niinkään helppo lopettaa. Annammeko periksi huo- 
noille tavoillemme, luullen, että ne ovat lopultakin 
pelkkiä pikkuasioita ja että pääsemme niistä eroon 
haudassa? Odotammeko, että ruumiimme puhdis- 
tuu haudassa ja että ruumiimme on virheetön ja 
pyhä astuessamme esiin ylösnousemuksessa? Jou- 
kossamme on muutamia, jotka opettavat sellaista ja 
puolustelevat tapojaan sanoen puhdistuvansa hau- 
dassa. 

Alma opetti sangen erilaista oppia. Hän sanoi 
Koriantonille: "Älä luule, että koska on puhuttu koh- 
dalleenasettamisesta, että sinut synnistä asetettai- 
siin onneen. Katso, minä sanon sinulle, jumalatto- 
muus ei koskaan ole ollut onnea. 

Sillä se, mikä sinusta lähtee, palaa takaisin 
luoksesi, ja se asetetaan jälleen kohdallensa; sen 
tähden sama kohdalleen asettaminen vielä anka- 
rammin tuomitsee synnintekijän vikapääksi eikä 
suinkaan häntä vanhurskauta.” (Alma 41:10, 15) 

Vapahtaja myös sanoi: ”...millä mitalla te mit- 
taatte, sillä teille mitataan.” (Matt. 7:2) Muutamat 
ajattelevat, ettei vähäinen rangaistus ole niin kovin 
pahaksi, ja he ovat halukkaita ottamaan riskin ja 
ennemmin kärsimään rikkomuksistaan kuin pitä- 
mään Herran käskyt niin kuin meitä on opetettu. 
Jos he kykenevät selviytymään ”parilla lyönnillä”, 
he voivat pitää itseään hyväonnisina. Mutta muis- 
takaamme, että synti on sovitettava. Hyvityksen on 
tapahduttava; meidän on maksettava hinta, jos kiel- 
täydymme tekemästä parannusta ja vastaanotta- 
masta evankeliumin siunauksia. 

Rangaistusta ei ole helppo kestää, varsinkaan 
kun omatunto on rauhaton. Kuka voisi olla onnel- 

linen kärsiessään ja ajatellessaan koko ajan, että 
kärsimys on aiheutunut tahallisesta tai jatkuvasta 
Jumalan käskyjen rikkomisesta samalla kun on ope- 
tettu ja neuvottu vaeltamaan vanhurskaudessa? 
Mitä ajattelee synnintekijä sinä päivänä, kun hän — 
jota on opetettu tekemään parannus tahallisesta 
niskuruudesta — tajuaa, että rakastavan Herramme 
suuri kärsimys olisi tehnyt hänen kärsimyksensä 
tarpeettomaksi, jos hän olisi tunnustanut Kristuksen 
ja Hänen työnsä? 

lankaikkinen Isämme on valmistanut kolme 
suurta valtakuntaa, jonne ihmisten sielut menevät. 
Tarkoitus ei ole puhua tässä yhteydessä niistä val- 
takunnista. On välttämätöntä mainita ohimennen 
vain, että telestiseen menevät kaikki ne, jotka eivät 
ole olleet uskollisia: ne, jotka ovat tunnustaneet 
mutta eivät ole toimineet (LK 41:1); valehtelijat, vel- 
hot, huorintekijät ja kaikki, jotka kieltäytyvät vael- 
tamasta totuuden teitä. Terrestriseen menevät kaik- 
ki ne, jotka ovat kunniallisia, jotka ovat olleet si- 
veellisesti puhtaita, mutta eivät ole halunneet vas- 
taanottaa evankeliumia; myös ne, jotka kuolevat 
ilman lakia. 

Selestiseen pääsemiseksi ja korotuksen saa- 
miseksi on välttämätöntä pitää koko laki. Herran 
sana kuuluu seuraavasti: 

"Sen tähden se on pyhitettävä kaikesta vääryy- 
destä, niin että se valmistettaisiin selestistä kirk- 
kautta varten... 

Ja niiden, joita ei pyhitetä sen lain kautta, jonka 
minä olen antanut teille, Kristuksen lain kautta, täy- 
tyy periä toinen valtakunta, terrestrinen valtakunta 
tai telestinen valtakunta.” (LK 88:18, 21) 

Tullaksemme pyhitetyiksi meidän on pidettävä 
eräät tarkoin määrätyt liitot uskollisesti, eläen ”jo- 
kaisesta sanasta, joka lähtee Jumalan suusta”. (LK 
84:44) ”... nämä ovat ne, jotka ovat ottaneet vas- 
taan Jeesuksen todistuksen ja uskoneet hänen ni- 
meensä sekä antaneet kastaa itsensä samalla ta- 
valla kuin hänet haudattiin ... 

että heidät, kun he pitävät käskyt, pestäisiin ja 

puhdistettaisiin kaikista heidän synneistään, ja he 
saisivat Pyhän Hengen siihen valtaan asetetun ja 
sinetöidyn suorittaman kättenpäällepanon kautta, 

ja ne, jotka uskon kautta voittavat ja ovat sine- 
töityjä lupauksen Pyhällä Hengellä, jonka Isä vuo- 
dattaa kaikkien niiden päälle, jotka ovat vanhurs- 
kaita ja totisia...” (LK 76:51-53; ks. myös jakeet 
54-60) Ja niiden, jotka eivät ole sinetöityjä lupauk- 
sen Pyhällä Hengellä ja jotka eivät ole vanhurskaita 
ja totisia, ei ole syytä odottaa näitä suuria siunauk- 
sia. 

Kukaan ei voi ryhtyä liian aikaisin palvelemaan 
Herraa. Vanhempia kehotetaan opettamaan lapsiaan 
jo pienestä pitäen, sillä uhalla, että he itse joutuvat 
vastuuseen, elleivät niin tee. Jos lasta opetetaan 
vanhurskauteen syntymästä saakka, hän mitä to- 
dennäköisimmin noudattaa vanhurskautta aina. Ne, 
jotka kieltäytyvät etsimästä Herraa varhain, tulevat 
hylätyiksi ahdistuksensa hetkellä. Lukekaa Israelin 
historiaa, nefiläisten historiaa. Miten usein heitä 
rangaistiinkaan heidän niskoitellessaan! Miten hi- 
das olikaan Herra kuulemaan heidän huutoaan, kun 
heitä kohtasi ahdistus heidän syntiensä vuoksi! 

”He olivat hitaat kuulemaan Herran, heidän Ju- 
malansa, ääntä; sen tähden Herra, heidän Jumalan- 
sa on hidas kuulemaan heidän rukouksiaan, vastaa- 
maan niihin heidän ahdistuksensa päivänä.” (LK 
101:7) Näin puhui Herra oman aikamme Israelille. 

Haluatteko te päästä selestiseen valtakuntaan 
ja saada iankaikkisen elämän? Olkaa sitten haluk- 
kaita pitämään kaikki käskyt, mitkä Herra teille an- 
taneekin. Kaste ja konfirmointi ovat ne toimitukset, 
joiden kautta pääsemme Jumalan valtakuntaan. 
Mutta nämä toimitukset sellaisinaan eivät tuo sijaa 
korotuksessa. 

Jokainen kirkkoon kastettu on velvollinen pitä- 
mään Herran käskyt. Hän on liitossa, sillä kaste on 
”uusi ja iankaikkinen liitto”. (LK 22:1) Kun hän on 
koetellut itseään elämällä kelvollisesti, oltuaan us- 
kollinen kaikessa häneltä vaaditussa, niin hänen 
etuoikeutenaan on vastaanottaa muita liittoja, ottaa 


itselleen muita velvoitteita, jotka tekevät hänestä 
perillisen, ja hänestä tulee ”Esikoisen seurakun- 
nan” jäsen. Siihen kuuluvat ovat niitä, "joiden hal- 
tuun Isä on antanut kaiken”. Hän saa Isän täytey- 
destä ja Hänen kirkkaudestaan. Eikö se ole omista- 
misen arvoista? Siitä ei pääse osalliseksi ilman 
ponnistelua. 

Kuulemme usein lainattavan seuraavia Herran 
Joseph Smithille lausumia sanoja: "Ihmisen on mah- 
dotonta pelastua tietämättömyydessä.” (LK 131:6) 
Tietämättömänä mistä? Maailman filosofioistako? 
Ei! Tietämättömänä evankeliumin totuuksista — pe- 
lastavista periaatteista ja toimituksista, joiden kaut- 
ta pelastus saavutetaan! Niitä ei ole vain ymmär- 
rettävä, vaan niiden mukaan on myös elettävä. Tieto 
niistä ei sellaisenaan pelasta. Kuuliaisuus niille pe- 
lastaa. Ja sitten on tuleva tiedon täyteys, mikä tuo 
mukanaan viisautta, voimaa ja valtaa. Ja näiden 
siunausten täyteydestä voi päästä osalliseksi vain 
Herran temppelissä. 

Meille on sanottu, että Herran pelko (rakastami- 
nen) on tiedon alku; hullut pitävät halpana viisau- 
den ja kurin. 

"Minä annan teille myös käskyn, että jatkatte 
rukoilemistanne ja paastoanne tästä hetkestä läh- 
tien. 

Ja minä annan teille käskyn, että opetatte toi- 
nen toisellenne valtakunnan oppia.” (LK 88:76-77) 

Älkäämme unohtako Alman sanoja: 

"Sillä katso, tämä elämä on aika, jossa ihmisten 
on valmistauduttava kohtaamaan Jumala; katso, tä- 
män elämän aika on se päivä, jolloin ihmisten on 
täytettävä työnsä. 

Ja nyt, kuten teille aikaisemmin sanoin, koska 
olette näin monia todistuksia saaneet, minä sen 
vuoksi rukoilen teitä, ettette lykkäisi parannuksen- 
ne päivää loppuun saakka, sillä ellemme me käytä 
aikaamme oikein tämän elämämme aikana, niin tu- 
lee tämän elämän päivän jälkeen, joka on annettu 
meille iankaikkisuuteen valmistautumista varten, 
pimeyden yö, jossa mitään työtä ei voida toimittaa. 


Te ette voi sanoa, kun joudutte tähän kauheaan 
käännekohtaan: Minä tahdon tehdä parannuksen, 
tahdon kääntyä Jumalani tykö. Ei, te ette voi sanoa 
niin, sillä samalla hengellä, jonka hallussa teidän 
ruumiinne on, kun te lähdette tästä elämästä, sa- 
malla hengellä on valta teidän ruumiiseenne ian- 
kaikkisessa maailmassa.” (Alma 34:32-34) 

Herra on aina armollinen ja hyvä. Jos me lähes- 
tymme Häntä, Hän lähestyy meitä. ”...ahkeroikaa 
etsiä minua, ja te löydätte minut; anokaa, niin te 
saatte; kolkuttakaa, niin teille avataan.” (LK 88:63) 

Pääongelmanamme on se, ettemme etsi ahke- 
rasti. Etsintämme on pintapuolista; näytämme ajat- 
televan, että Herran on pakko kuulla meitä ilman 
että näemme paljoakaan vaivaa. Olkoot uutteruus 
ja rakkaus oppainamme, niin me löydämme ian- 
kaikkisen elämän tien. 

Ottakaamme kaikki vaarin näistä varoituksista, 
on nöyrä rukoukseni Jeesuksen Kristuksen, Lunas- 
tajamme, nimessä. Amen. O) 


Ihmisten käskyt 
PRESIDENTTI ALVIN R. DYER 


neuvonantaja ensimäisessä presidenttikunnassa 


Jälleen kerran, veljeni ja sisareni, saamme olla 
todistamassa tämän kirkon suuren konferenssin 
mahtavasta voimasta ja vaikutuksesta. Olen kiitol- 
linen kanssanne siitä, että presidentti McKay kuun- 
telee ja katselee tätä lähetystä. 

Profeetta Nefi puhui kerran ihmiskunnan mur- 
heellisesta tilasta ihmiskäskyjen sitä pettäessä. Hän 
sanoi: 

"Voi sitä, joka kuuntelee ihmiskäskyjä, kieltäen 
Jumalan voiman ja Pyhän Hengen lahjan." (2 Nefi 
28:26) 

Herra on varoittanut kansaansa siitä, että paha 
leviää viimeisinä aikoina "koettaen tuhota ihmissie- 
luja”. (LK 10:27) 

Tajuamme näiden varoitusten tarpeellisuuden 
nähdessämme ne vahingolliset suuntaukset, jotka 
huonontavat ihmisen sopivaisuuden ja siveellisyy- 
den tajua. 

Jumalallinen julistus, joka suo ihmiselle oikeu- 
den siveelliseen toimintavapauteen — niin kuin ker- 
ran julistettiin: "Katso, ihminen on tullut sellaiseksi 
kuin joku meistä, niin että hän tietää hyvän ja pa- 
han” (1 Moos. 3:22) — on joutunut epäilyksen alai- 
seksi; ja ihminen pyrkii ihmiskäskyjen avulla tu- 
hoamaan = siveellisen toimintavapauden luomalla 
"uuden siveellisyyden”, joksi ilmiötä on katsottu 
parhaaksi nimittää. Jos me hyväksymme vinosuun- 
taisten kasvatusohjelmien turmiolliset opit, tulemme 
näkemään = siveellisyyden luhistumisen, joka voi 
synnyttää uuden, turmeltuneen yhteiskuntajärjes- 
tyksen. 

"Uusi siveellisyys” kieltää tekemästä eroa oi- 
kean ja väärän, hyvän ja pahan välillä, antaen tilalle 
säännöstön, jonka mukaan käyttäytyminen ratkeaa 
oikeaksi tai vääräksi inhimillisen tarpeen perusteel- 
la, riippumatta siitä, miksi tuo tarve on kieroutunut. 

Jos hyväksymme mainitun käsityskannan mu- 
kaiset opetukset, voidaan joutua siihen, että yhteis- 
kuntaa rasittaa massahallinto, joka perustuu yksilön 
epäoikeudenmukaisen alistamisen periaatteisiin. On 
varsin tunnettua, että kommunistinen ajattelu haluai- 

si mielellään tämän menestyvän Amerikassa ja kaik- 
kialla maailmassa. 

Nämä taitavasti mainostettujen ohjelmien petol- 
liset ja hämärät tavoitteet ovat leviämässä hyvin 
ripeää vauhtia. Mainitsen ensinnä sukupuoli- eli per- 
hekasvatuksen, mikä korostaa avointa sukupuoli- 
suutta oppitunneilla, synnyttäen laajalti kiistaa, ai- 
heuttaen syvää huolestuneisuutta vanhempien ja 
ohjaajien keskuudessa. 

Tämäntyyppisen sukupuolikasvatuksen ohjelmoit- 
sijat, jotka ovat tietoisia vastustuksesta, ovat va- 
rustautuneet hiotuin menetelmin lannistamaan van- 
hempien ja yhteiskunnan vastarinnan. Tässä asias- 
sa tarvitaan valveutuneen yleisön vakavaa huolen- 
pitoa, jotta kyseisen aineiston käyttö saadaan kiel- 
letyksi ja terveiden siveellisten opetusten esittämi- 
nen fysiologian ja terveysopin opetuksen yhteydessä 
saadaan vakaammalle pohjalle, kuten yleinen kou- 
lulakikin nykyisin edellyttää. 

Valtakunnallisen kasvatusliiton ja Amerikan lää- 
käriliiton suositus aikuiskasvatusohjelmaksi näyt- 
tää kiihottaneen sellaisten järjestöjen, kuin Yhdys- 
valtain sukupuolivalistus ja -kasvatusneuvosto (ly- 
hennettynä SIECUS) ja koulujen terveyskasvatus- 
tutkimus (lyhennettynä SHES) ym. toimintaa, eri- 
tyisesti niiden, joilla on olennaista tekemistä perhe- 
kasvatuskurssien kanssa. 

Enteellisen tarkkavainuisesti hyvämaineisetkin 
kustannusyhtiöt kilpailevat näillä avautuneilla mark- 
kinoilla levittäen pätevästi laadittua aineistoa, fil- 
mejä ja kaikenlaista opetusvälineistöä. Kaikessa 
tässä piilee sen sensaatiomaisen markkinointiarvon 
vuoksi hirvittävä vaara. 

Väärät mielikuvat varhaisnuorten keskuudessa 
johtuvat keksinnöstä opettaa heille suvunjatkami- 
seen liittyviä asioita ennen kuin he ovat tunne-elä- 
mänsä puolesta asianomaisella tasolla. Se vinoon 
suuntautunut tapa, millä sukupuolikasvatusta har- 
rastetaan koulussa pyrkimyksenä vähentää tietä- 
mättömyyttä sukupuoliasioista ja alentaa avioliiton 
ulkopuolisten raskaustapausten, sukupuolitautita- 


pausten ynnä muiden senkaltaisten ongelmien mää- 
rää, ei luo minkäänlaista pohjaa terveille päätel- 
mille. Tosiasialliset kokemukset ovat osoittaneet 
tulosten olevan täsmälleen päinvastaisia. 

Nojaten epämääräisiin kokemuksiin, jotka on 
saatu vieraissa maissa, mistä aate on tullutkin, kou- 
luun kohdistuvaa solutustoimintaa on jo harjoitettu 
muutamilla seuduilla. Muualla asiaa tutkitaan ja ko- 
keiluohjelmia on pantu käyntiin. Lainsäätäjiä pai- 
nostetaan kaikkialla maassa, jotta hankkeesta teh- 
täisiin laillinen; muutamat sentään kaikeksi onneksi 
haluavat sen estää. 

Eräässä ”Look'-lehden artikkelissa kerrotaan 
erään vieraan maan sukupuolikasvatustoiminnasta 
ja vihjataan, että Amerikka on pahasti takapajulla 
tällä uudella työsaralla. Mainittu artikkeli sisältää 
kieroutuneita = moraalikäsityksiä, joiden esittäjät 
päästävät sukupuolisuuden kouluissa täydellisesti 
valloilleen. Jotta tähän päästäisiin, artikkelissa eh- 
dotetaan, että hyvinvointivaltion on tarpeen ottaa 
itselleen eräitä vanhempien velvollisuuksista. Sitee- 
raan: ”Hyvinvointivaltio on ottanut itselleen monia 
vanhempien taloudellisia velvollisuuksia. Olemme 
kaikki siirtymässä tällaiseen yhteiskuntamuotoon. .. 
Voitte havaita suuntauksia, joilla saattaa olla mah- 
dollisuus muuttua vallitseviksi muissa maissa. Su- 
kupuolikasvatuksen alalla on olemassa muutamia 
oikein hyviä paikallisia ohjelmia, mutta suurimmas- 
sa osassa Yhdysvaltoja ei ole yhtään mitään. 

Ehkäisyä suosiva yhteiskunta on nyt täällä, eikä 
sitä voi tunkea takaisin sen enempää kuin teollis- 
tunutta yhteiskuntaa ja autoakaan.”'! 

"Uusi siveellisyys” vaatii, että nuoret itse sel- 
vittävät omat sukupuoliongelmansa ilman opetta- 
jan tai vanhempien apua. Mikä on siveellistä ja mi- 
kä ei ole siveellistä tai koskeeko asia siveellisyyttä 
lainkaan, on oppilaan itsensä ratkaistava. Kaikkein 
ällistyttävin ja tuhoisin on meneillään oleva pyr- 
kimys erottaa sukupuolikasvatuksesta täydellisesti 
kaikki siveellinen vastuu, pelko, estot ja emotio- 
naaliset pidäkkeet. 


Niin ammattitaitoisten kuin ammattitaidottomien- 
kaan käsissä eivät mitkään ihmisen sukupuolielimiä 
ja niiden toimintaa selostavat ja havainnollistavat 
opetukset samoin kuin mitkään sellaiset opetukset, 
jotka ovat suoraan vastoin sukupuolisen siveellisyy- 
den vaatimuksia, ole sopusoinnussa evankeliumin 
kanssa, ja kirkko on sen vuoksi sellaista vastaan. 
Niistä puuttuu arvonanto ja kunnioitus vastakkaista 
sukupuolta, elämää, syntymää ja isyyttä ja äitiyttä 
kohtaan. 

Voimme arvioida, mitä tulee tapahtumaan Ameri- 
kassa, niiden kokemusten ja tulosten perusteella, 
joita on saatu muissa maissa, missä on innokkaasti 
viljelty sukupuolikasvatusta kouluissa. Seuraavat 
tilastot koskevat muuatta niistä maista. 

85 % ihmisistä hyväksyy avioliiton ulkopuoliset 

sukupuolisuhteet. 

98 % on ollut esiaviollisessa sukupuolisuhtees- 

sa.? 

50 % vihille menevistä morsiamista on raskaana.3 

Naisten enemmistö haluaa aborttien tekemistä 

vapaiksi.* 

Mitä tulee sukupuolitauteihin, joihin sukupuoli- 
kasvatuksella juuri kyseisessä maassa on epäile- 
mättä ollut oma lisävaikutuksensa, paljastaa muuan 
raportti sen tosiasian, että ”tippuri ja kuppatauti 
ovat levinneempiä kuin missään muussa maailman 
sivistysmaassa”.5 Eräs toinen tiedonanto luonneh- 
tii tilannetta suorastaan ”katastrofaaliseksi”.6 Silti 
sukupuolikasvatuksen ohjelmoitsijat koettavat va- 
kuuttaa, että tällainen kasvatus pitää sukupuolitau- 
dit aisoissa. 

Avioliiton ulkopuoliset synnytykset, jotka SIE- 
CUS: in propagandan mukaan vähenevät sukupuo- 
likasvatuksen ansiosta, tosiasiallisesti lisääntyivät 
lähes 50 % asianomaisessa maassa. 

Väite, että tällaisesta järjestelmästä on jotakin 
todellista hyötyä, ei pelkästään edellytä niin sanot- 
tua ”aivopesua” jo varhaisimmista ikävuosista al- 
kaen, vaan myös vaatii henkilöitä tekemään valinto- 
ja ilman että tajuavat niiden siveellisiä seurauksia. 

Marssiminen ”uuden siveellisyyden” lipun alla 
on sellaista tiedostamiskasvatusta, mikä — ihmisen 
käyttäytymistä muovaavana välikappaleena — voi- 
daan suunnata ja suunnataankin päämääriin, jotka 
ovat ristiriidassa evankeliumin periaatteiden kans- 
sa. Eräät tiedostamiskasvatuksen menetelmät syn- 
nyttävät eräänlaisen hysterian, jonka tarkoituksena 
on hävittää siveellisyys, tavat ja kohteliaan käyttäy- 
tymismuodon perinteet. Sellaiset pyrkimykset voi- 
vat aiheuttaa suunnatonta vahinkoa, varsinkin nuo- 
rille. 

Kun tarkastelemme tiedostamiskasvatusta ja 
muuta luokkien väliseen kanssakäymiseen tähtää- 
vää joukkopsykologiaa (tällaista edustavat mm. T- 
ryhmät, ryhmädynamiikka, = itsekritiikkitilaisuudet, 
vastustusryhmät, itsetilitysistunnot ja ihmisen suo- 
rituskykyä tutkivat työryhmät), mikä vaikuttaa yksi- 
lön luonteeseen ja yksityiselämään ja mikä tähden- 
tää massan, toisin sanoen kaikkien yhteistä, pää- 
täntää, voimme varsin aiheellisesti kysyä: mitä on 
tapahtunut yksilöparalle? 

Suurimpana Jumalan lapsilleen antamana lahjana 
on henkilökohtaisen tahdonvapauden lahja. Se on 
henkisen kulttuurin perusta, periaate, jonka varaan 
perustuslakimme rakennettiin, ja sen ylläpitäminen 
on koulujärjestelmämme pohjimmainen velvollisuus; 
näemme sen kuitenkin uhattuna tiedostamiskasva- 
tuksen menetelmien vuoksi. 

Ryhmäkritiikin menetelmissä on kolme pääkoh- 
taa, jotka osoittavat, miten yksilön oikeudet voi- 
daan alistaa. 

1. Osanottajat luovat ilmapiirin, missä he uskal- 
tavat paljastaa käyttäytymisensä muiden tarkastel- 
tavaksi. Tässä kiinnitetään varsin vähän huomiota 
itseluottamukseen. 

2. Pyritään muuttamaan eli tuhoamaan vanhoja 
arvoja, jotka on omaksuttu yksilöllisesti, ja anta- 
maan tilalle massan päätäntävalta, joka on ryhmän 
voimakkaimman persoonallisuuden tahdon mukai- 
nen. t 

3. Vähitellen jäsenet voivat päästä eroon si- 

veellisistä asenteistaan ja kokeilla sitten uusilla 
suhtautumistavoilla, omaksuen niin sanotun "uuden 
siveellisyyden”, missä ei ole siveellisyyttä lainkaan. 

Kuulee sanottavan: ”Jos hoito auttaa niitä, joil- 
la on vaiva, niin sen on pakko autta yhtä lailla tai 
enemmänkin niitä, jotka ovat kunnossa.” Mitä tähän 
tulee, haluaisin sanoa: voi sitä lääkäriä, joka haluai- 
si määrätä täysin terveet lääke- tai leikkaushoitoon. 

Ryhmäkritiikkitilaisuudet viittaavat Maon puna- 
kaartien kehittämiin menetelmiin — niissähän osan- 
ottajia rohkaistaan julkisiin tunnustuksiin ja yllyte- 
tään ilmiantamaan toisiaan, kaiken tarkoituksena 
tahdon murtaminen. Tulevat mieleen myös natsien 
"voimaa ilosta"-menetelmät. Tiedostamiskasvatus 
on menetelmä, jota harjoitetaan kaikkialla kommu- 
nistisissa maissa. 

Sukupuolikasvatuksen ja tiedostamiskasvatuk- 
sen opetusmenetelmät väärin käytettyinä eivät vain 
kaada häveliäisyyden raja-aitoja, vaan myös luo- 
vat edellytyksiä massojen eikä suinkaan yksilöiden 
omalle päätännälle. Tämä pyrkii tuhoamaan ihmisen 
tahdonvapauden ja on sen vuoksi pahasta. 

Kirkon harjoittamat käyttäytymisen ohjaamiskei- 
not, sellaiset kuin todistuskokoukset, pappeusko- 
koukset ja lähetyssaarnaajien toimintaselostukset, 
suulliset tilannekatsaukset sekä itsetarkkailu ja tilin- 
tekovelvollisuus, tähdentävät yksilön tärkeyttä ja 
hänen oikeuksiensa säilyttämistä. 

On kiinnostavaa tietää, ettei tiedostamiskasva- 
tusta ole hyväksytty kirkkomme instituuttien ja se- 
minaarien opetusmenetelmäksi. 

Kolmantena tuhoisana suuntauksena, joka on 
uudelleen leviämässä ja yhdistymässä muihin tur- 
miollisiin voimiin, on pyrkimys entistä suurempaan 
joustavuuteen avioliittolakien suhteen, joissa koete- 
taan liberalisoida sellaista, mikä on epäsiveellisen 
liberaalia jo ennestäänkin. Muuan opetusministeriön 
lääkintäviranomainen sanoo, ettei epäsiveys ole 
hänen mielestään epäsiveätä silloin kun se liittyy 
avioliiton ulkopuolisiin sukupuolisuhteisiin. 

Muuan kuuluisa tuomari, joka on käsitellyt noin 


25 000 avioerotapausta, puhuu monissa varhain sol- 
mituissa avioliitoissa ilmenevästä kypsyyden puut- 
teesta. "Jos ihmiset”, hän on sanonut, "käyttäisivät 
yhtä paljon aikaa avioliiton harkitsemiseen kuin 
auton tai talon ostoon, heidän asiansa olisivat pa- 
remmalla tolalla” Puheensa lopussa hän kuitenkin 
suosittelee ”koeavioliittokautta”", mikä tekee tyh- 
jäksi hänen asialliset neuvonsa. Hän on sanonut 
siitä: Ja koeavioliiton puolesta on sanottavana pal- 
jonkin, erityisesti koska ehkäisylääkkeet ovat niin 
kovin laajassa käytössä.” 8 

Osaatteko kuvitella koeavioliittojärjestelmän vai- 
kutuksia siveellisyyteen? Koko ajatus sopii "uuden 
siveellisyyden” oppiin ja kuuluu niihin turmiollisiin 
periaatteisiin, joiden suhteen meidän on oltava va- 
ruillamme. 

"Alkoholia nuorille”-liike on laajenemassa. Ame- 
rikan lääkäriliiton julkaisema "Today's Health”- 
lehti selostaa keskustelua, joka käytiin aiheesta 
”Tulisiko lapset opettaa juomaan?” Keskustelun 
kaikki osanottajat tavalla tai toisella suosittelivat 
alkoholin tuomista nuorten elämään — vieläpä jo 
neljänkin vuoden iässä — ehkäisykeinona alkoho- 
lismia vastaan. 

Eräs keskustelijoista lausui seuraavaa: ”Van- 
hemmalla on velvollisuutena luoda terveellinen 
elinympäristö lapselle. Tähän kuuluu monia aloja, 
myös alkoholi.”'? 

Vieläpä näille huomatuille erikoistuntijoille täy- 
tyy olla selvää, että tällainen toiminta vain lisäisi 
kurjuutta, jota se virheellisellä tavalla koettaa pois- 
taa. Emme saa olla tietämättömiä niistä huonoista 
vaikutteista, joita syytävät meille sukupuolivalistuk- 
sen, tiedostamiskasvatuksen, nuorten alkoholinkäy- 
tön ja avioliiton pyhyyden väheksymisen nurjat pe- 
riaatteet, jotka uhmaavat siveellistä sopivaisuutta ja 
vanhurskautta. Meidän on koottava voimamme or- 
ganisoitujen vanhempainneuvostojen avulla, joissa 
isät ovat mukana, koulujen johtokuntien, oppikirja- 
komiteoiden ja alan lainsäädännön avulla ja tarmok- 
kaasti vastustettava kuvatunlaista ohjelmointia. 


Suotakoon meidän muistaa, että vanhempien en- 
sisijaisena velvollisuutena on opettaa lapsilleen to- 
tuuden ja oikeuden periaatteita. 

Jumalan Hengen innoituksesta ovat syntyneet 
seuraavat sanat suojelemaan meitä kutakin: 
”..kaunistakoon ajatuksesi aina hyve; silloin si- 
nun uskalluksesi on tuleva vahvaksi Jumalan kas- 
vojen edessä...” (LK 121:45; kursivointi kirjoit- 
tajan) 

Herra on käskenyt meidän elää evankeliumin 
lakien esikuvan mukaan. Hän on sanonut: ”Ja jäl- 
leen, minä annan teille esikuvan kaikissa asioissa, 
niin ettette tulisi vietellyiksi, sillä saatana on liik- 
keellä maassa, ja hän kulkee ympäri vietellen kan- 
soja.” (LK 52:14) 

Muistakaamme seuraavat profeetalliset sanat, 
jotka on lausuttu paholaisesta: ”Hän puhuu sanoja 
Korkeinta vastaan ja hävittää Korkeimman pyhiä. 
Hän pyrkii muuttamaan ajat ja lain...” (Dan. 7:25) 

Todistan siitä tosiasiasta, että jos haluamme 
säilyttää paikkamme Jumalan valtakunnassa turvat- 
tuna, jos haluamme suojella lapsiamme nykyajan 
pahuutta vastaan, meidän on vaellettava vanhurs- 
kauden polkuja ja noudatettava tarkasti sitä elämän- 
tapaa, joka on löydettävissä Jeesuksen Kristuksen 
evankeliumin esikuvasta. 

Tästä kaikesta todistan Jeesuksen Kristuksen 
nimessä. Amen. 


Viitteet: 

1 J. Robert Moskin, ''The Contraceptive Society'', Look, 4. helmikuuta 
1969, s. 53. 

Sama lähde, s. 50. 

U. S. News and World Report, 17. maaliskuuta 1969, ss. 48 seur. 

Look, s. 50. 

American Opinion, maaliskuu 1969 

U. S. News and World Report 

Sama lähde, s. 51. 

Tuomari Tom Williams, lainattu artikkelissa "Intelligence Report'', Parade, 
16. helmikuuta 1969, s. 8 

9 Today's Health, helmikuu 1969, ss. 46 seur O 

Danielin kivi vyöryy 


JACK E. JERRARD 


Church Newsin toimittaja 


"Mutta kivestä, joka oli kuvapatsaan murskannut, 
tuli suuri vuori, ja se täytti koko maan.” (Dan. 2:35) 

Tulkitessaan kuningas Nebukadnessarin unen 
suuresta savijalkaisesta pedosta profeetta Daniel 
selitti kuninkaalle, että kivi oli Jumalan valtakunta 
ja että se kasvaisi käsittämään koko maailman. 

Äskettäin päättyneessä 139. vuotuisessa yleis- 
konferenssissa esitetyt tilastot osoittavat, että ki- 
ven nopeus on lisääntymässä sitä mukaa kuin evan- 
keliumia julistetaan suurimmassa osassa maailmaa. 

Joseph Anderson, ensimmäisen presidenttikun- 
nan sihteeri, luki vuosiraportin lauantain iltapäivä- 
kokouksessa mainiten tällöin, että kirkon jäsen- 
määrä vuoden 1968 lopussa oli 2684 073. 

Tämä merkitsee lähes 70000 jäsenen lisäystä 
edellisen vuoden määrään, veli Anderson huomaut- 
ti, ja jotakin kokonaan muuta kuin ne kuusi miestä, 
jotka olivat jäseniä, kun kirkko 139 vuotta sitten 
järjestettiin. 

”Kivi” lähti vyörymään 6. huhtikuuta 1830, ja sen 
lisätessä nopeuttaan jäsenmäärä kohosi 30 000:een 
kymmenessä vuodessa ja oli 60 000 vuonna 1850. 

Kirkon täyttäessä sata vuotta saivat vuoden 
1930 huhtikuun konferenssin osanottajat ilokseen 
tietää, että kirkon jäsenluku oli kasvanut 672 488:ksi, 
ja vuonna 1948 — kun oli kulunut vuosisata pyhien 
asettumisesta Suolajärven laaksoon — tilastot 
osoittivat kirkon jäsenmääräksi 1016 170. 

Suurin osa kirkon jäsenistä asuu täysin järjeste- 
tyissä vaarnoissa, heidän määränsä oli viime vuon- 
na nimittäin 2 207 876; kirkon 83 kokoaikaisella lä- 
hetyskentällä asui puolestaan 476 097. 

Vuoden 1968 lopussa vaarnoja oli 473, mikä mer- 
kitsee 25 vaarnan lisäystä vuoteen 1967 verrattuna 
ja valtaisaa 303 vaarnan lisäystä niihin 170 vaar- 
naan, jotka olivat toiminnassa 31. joulukuuta 1948. 

Tilastoraportti ilmoitti vaarnoissa sijaitsevien 
itsenäisten seurakuntien ja vaarnaseurakuntien lu- 
kumääräksi 4385, mistä kokonaissummasta oli 3721 
täysin järjestettyjä vaarnaseurakuntia. Tähän eivät 
sisälly ne 2112 lähetysseurakuntaa, jotka toimivat 
lähetyskenttien alaisina. 

Vuotta aikaisemmin tilastoraportin mukaan oli 
3544 vaarnaseurakuntaa 448 vaarnassa ynnä 622 
itsenäistä seurakuntaa kyseisissä vaarnoissa, 
yhteensä siis 4 166 seurakuntaa. 

Lähetyssaarnaajien työ vaarnoissa ja lähetys- 
kentillä on varsin näkyvää. 

Raportti ilmoitti näiden miesten ja naisten toi- 
minnan ansiosta tapahtuneen 64 021 käännynnäis- 
kastetta. Tätä on kiintoisaa verrata vuosien 1930 ja 
1948 raportteihin. 

Esimerkiksi vuonna 1930 kastettiin vain 6758 
käännynnäistä. Vuonna 1948 vastaava luku kohosi 
10 471:ksi. Vuonna 1967 kirkon uusien jäsenten 
määräksi merkittiin 62 280. 

Vuonna 1968 kastettiin lisäksi vaarnoissa ja lä- 
hetyskentillä 53 482 jäsenluetteloissa olevaa lasta. 

Kirkon jäsenten kuolleisuus tuhatta kohti on ko- 
honnut aivan hiukan, ja syntyneisyydessä ilmenee 
hienoista vähennystä. Esimerkiksi vuonna 1968 syn- 
tyneisyys oli 27,49 tuhatta kohti, kun taas vuonna 
1967 se oli 27,55; kuolleita oli vuonna 1968 5,17 
tuhatta kohti, vuonna 1967 oli vastaava luku 5,05. 

Profeetta Malakian ennustus, että sijaistyötä 
kuolleiden puolesta toimitettaisiin ennen kuin tulee 
"Herran päivä, se suuri ja peljättävä”, on toteutu- 
massa, kuten raportti osoittaa. 

Vuoden 1968 aikana suoritettiin kuolleiden puo- 
lesta 6 218 750 toimitusta, ja kun tähän lisätään elä- 
ville suoritetut 54895 toimitusta, yhteismääräksi 
saadaan 6273 645; toimitukset on suoritettu 13 toi- 
minnassa olevassa temppelissämme. 
= Kasvu on melkoinen verrattuna vuoteen 1967, 
jolloin kirkolle ilmoitettiin toimitusten yhteismääräk- 
si 4 565 766. 

Kirkon kouluissa, mm. instituuteissa ja seminaa- 
reissa, olevien kirkon jäsenten määrä on sekin 
kasvanut tuntuvasti. Erilaisissa kirkon ylläpitämissä 
oppilaitoksissa oli 215602 opiskelijaa. 

Kirkon kasvu ilmenee vielä muussakin: 26 850 
miestä ja poikaa sai pappeuden. 

Aaronin pappeuden haltijoiden lukumäärä oli 
vuoden 1968 joulukuun lopussa 339 496, ja Melkise- 
dekin pappeuden haltijoiden määrä oli 321 394, 
yhteensä siis 660 890 pappeuden haltijaa. 

Kirkon apujärjestöt ovat pysyneet muun edis- 
tyksen tasalla, lukujen osoittaessa parannusta niin 
jäsenmäärän, kävijöiden kuin keskimääräisen läs- 
näolonkin suhteen. 

Esimerkiksi Apuyhdistyksessä oli jäseniä 311871; 
keskimääräinen läsnäolo pyhäkoulussa oli 878 901; 


:Nuorten Naisten Valistuskerhossa oli 337819 ja 


Nuorten Miesten Valistuskerhossa 323 745 jäsentä. 
Alkeisyhdistyksellä oli luetteloissaan 460 975 lasta. 


